Deseti kontigent Vojske Crne Gore sa 31 vojnikom stigao je u Avganistan, saopštilo je danas crnogorsko Ministarstvo odbrane.\nReč je o crnogorskim vojnicima koji su deo misije "Odlučna podrška".\nPrilikom njihovog ispraćaja, načelnik Generalštaba Vojske Crne Gore, potpukovnik Aleksandar Pantović, rekao je da se od svih pripadnika VCG u misijama očekuje i zahteva da budu savesni i odgovorni u izvršavanju postavljenih zadataka, a da na terenu primenjuju znanja i veštine koje su sticane i uvežbavane tokom obuke.\nOn je naglasio poštovanje i uvažavanje lokalne kulture, tradicije i običaja ponosnog avganistanskog naroda, prenosi RTCG.\nKomandant Desetog kontingenta, major Žarko Vojinović, kazao je da učešćem u ovoj misiji vojnici iskazuju "privrženost strateškim opređeljenjima države i Vojske Crne Gore u davanju doprinosa održavanju stabilnosti na prostoru Avganistana".\nDo sada je u misijama u Avganistanu, ISAF i "Odlučna podrška", ukupno bilo angažovano 18 kontingenata sa ukupno 467 pripadnika VCG.\nDeseti kontingent u misiji "Odlučna podrška" ima 31 pripadnika VCG.


Govor visokog predstavnika i specijalnog predstavnika EU Valentina Inzka na konferenciji Zapadni Balkan: put ka evropskoj integraciji\nZapadni Balkan: put ka evropskoj integraciji\nTrenutak Evrope! Od upravljanja konfliktima do evropske integracije\n[Donedavno, stabilizacija je označavala ograničavanje, neširenje. Sada, EU je prešla na stabilizaciju putem «evropeizacije». Okončanje ovog zadatka i obnavljanje obaveze iz Soluna je ključno za kredibilnost EU]\nSjednicom će predsjedavati ambasador Alvargonzalez. Drugi govornici su ambasador Kourkoulas, ambasador BiH u EU Topčagić, i Tanja Miščević, bivši šef Ureda za integraciju u EU srbijanske vlade.\nNovi pristup za BiH i Zapadni Balkan\nDozvolite mi prije svega da izrazim svoju zahvalnost organizatorima, Institutu EU za sigurnosne studije, što su okupili ovako impresivan broj stručnjaka iz Zapadnog Balkana, Evropske unije i niza nevladinih organizacija.\nDrago mi je što vidim tako mnogo poznatih lica, jer smatram da dijelimo odlučnost da pomognemo zemljama ovoga regiona da dođu do doma kojem prirodno pripadaju – a to je Evropska unija. Neke od vas sam upoznao tek nedavno na važnom seminaru čija tema je bila kako osnažiti evropsku perspektivu Zapadnog Balkana, a koji je održan prošle sedmice u Beču.\nZnam da mnogi od nas dijele i visok stepen nestrpljenja zbog sporosti ovog procesa. Međutim, dozvolite mi da započnem jednim jednostavnim zapažanjem: put u EU je dug put i treba vremena da se ostvare pomaci na ovom putu. Što se tiče moje vlastite zemlje Austrije, trebalo joj je više od šest godina da okonča pregovore o pristupanju, a Španiji, koja trenutno predsjedava EU, je trebalo 11 godina da okonča ovaj proces. Mislim da ne treba zanemariti ovu činjenicu u našoj diskusiji.\nDozvolite mi da počnem tako što ću iznijeti nekoliko stvarnih napomena u vezi sa situacijom u Bosni i Hercegovini.\nDokazana činjenica je: Perspektiva Evropske unije je značajna za Bosnu i Hercegovinu. Od početka 2000. godine, nakon početka Procesa stabilizacije i pridruživanja, evropska perspektiva – tj. njena privlačnost – bilo je najvažnije sredstvo da se osigura napredak u zemlji. U isto vrijeme, misije evropske sigurnosne i odbrambene politike – EUFOR i EUPM – imale su suštinski značaj za garantovanje stabilnosti u zemlji.\nTri elementa su imala ključni značaj za postizanje napretka: (1) robusna i koordinirana sveobuhvatna politika i jak mandat međunarodne zajednice; (2) perspektiva evropske integracije; kao i (3) fokus na stabilnost.\nI zaista, u prošlih nekoliko godina BiH je prešla put od stabilizacije do pridruživanja i evropeizacije.\nKao dio tog procesa, usvojen je i proveden veći broj reformi koje su označile prekretnicu: reforma policije, reforma pravosuđa i fiskalna reforma, a državne institucije su značajno razvijene i osnažene. Politička pomoć i finansijska podrška EU su imale ključni značaj u vođenju ovih reformi. Istovremeno, u svjetlu sveukupne stabilizacije situacije, prisustvo misija evropske sigurnosne i odbrambene politike je smanjeno.\nPošto BiH ide putem prema EU i potpisala je Sporazum o stabilizaciji i pridruživanju, naredni korak bi bio da zemlja podnese prijavu za članstvo u EU.\nNe mogu dovoljno naglasiti koliko je značajno, kako za BiH tako i za EU, da se zadrži zamah u tom procesu.\n*** Postoji, naravno, nekoliko preostalih izazova u BiH koji ometaju njen napredak ka EU. I bez obzira na neznatan napredak u realizaciji programa vezano za pristupanje EU, ovi osnovni problemi u BiH još uvijek nisu riješeni. Zašto? Zato što iako građani BiH, baš kao i njihovi politički lideri, podržavaju evropske integracije, to nije rezultiralo univerzalnim prihvatanjem svih reformi i zadataka koji su potrebni u kontekstu pristupanja EU.\nPosebno, neriješena politička i ustavna pitanja i dalje usporavaju ukupni napredak u tom smislu. Politički predstavnici tri konstitutivna naroda, države i entiteta imaju dijametralno suprotne stavove o tome kako bi zemlja trebala biti organizovana. Ukratko: Bošnjaci žele snažnu centralizovanu državu; Srbi žele snažnu Republiku Srpsku, dok bi država trebala imati samo slabiju koordinirajuću ulogu; Hrvati žele snažnu samoupravu za sebe. Ovakve stavove, kakvi su trenutno na snazi, veoma je teško, ako ne i nemoguće, pomiriti.\nOve razlike su se povećale tokom proteklih godina. Kao rezultat, vidjeli smo brojna osporavanja države i njenih institucija sa jedne strane, te sa druge strane osporavanja usmjerena protiv entiteta.\nOsim toga, bilo je poteškoća u stvaranju i razvoju neophodnih državnih institucija i politika koje će BiH trebati za integraciju u Evropu. U BiH još uvijek ne postoji jedinstven ekonomski prostor, nema odgovarajuće koordinacije u pitanjima koja se tiču EU, zakonski okvir nije dovoljno usklađen i administracija je općenito i dalje preskupa i nekoordinisana. Ovo predstavlja osnovni izazov sa kojim se BiH suočava u okviru procesa integracija u EU i ovi problemi će postati još vidljiviji kako BiH bude napredovala na putu ka EU.\nUpravo zato je važno da EU ozbiljno shvati ove konkretne izazove u BiH, kao i slične izazove u regiji. Iako je proces stabilizacije i pridruživanja bio efikasan u osiguravanju napretka u BiH i regiji – važno je da EU uzme u obzir konkretne probleme u regiji – i prilagodi svoju politiku i svoje prisustvo.\nStandardni pristup proširenju – poput onog koji je korišten tokom prethodnog proširenja koje je obuhvatalo zemlje srednje i istočne Evrope – potrebno je dalje razviti. Generalno, EU mora postati više proaktivna i više angažovana kako bi se intenzivirao proces pridruživanja u BiH – i u regiji – ako hoćemo da dobijemo željene rezultate. Važno je da EU sačuva pozitivnu energiju u procesu proširenja – dok istovremeno od zemalja u regiji zahtijeva rezultate. Tu ideju nedavno je izložio OSI kao neku vrstu prethodnoga testa. Potrebno nam je više takvih ideja i razgovor o tome kako osigurati efikasniju politiku.\nTakođer je važno da se perspektiva Zapadnog Balkana da postane dio EU doživljava kao realna i opipljiva. To je osobito važno za BiH – sa njenim trenutnim izazovima. Bez kredibilne perspektive za članstvo u EU, i vidljive i konkretne podrške zemalja članica i institucija EU njenom proširenju, postoji rizik da će trenutni problemi u BiH porasti, kao posljedica smanjene javne podrške reformama potrebnim za proces evropskih integracija.\nU tom pogledu, liberalizacija viznog režima je od krajnjeg značaja. BiH je ispunila skoro sve uslove iz mape puta za liberalizaciju viznog režima. Sada je potrebno da BiH brzo ispuni ostale uslove tako da se odluka može donijeti u drugoj polovini 2010. godine. To bi bio jasan znak da je EU opredijeljena prema BiH i ovom regionu, da napori rezultiraju konkretnim poboljšanjima, a osim toga, to bi unaprijedilo podršku za evropske integracije u cjelini.\nIstovremeno, drago mi je da mogu primijetiti da se politički odnosi u regionu unapređuju. U proteklim mjesecima, predsjednik Hrvatske i predsjednik Srbije posjetili su BiH i donijeli dragocjene poruke o pomirenju, Parlament Srbije je usvojio Rezoluciju o Srebrenici izrazivši žaljenje povodom tragičnih događaja, a pored toga, Turska je pomogla i uspostavi regionalnog dijaloga. Općenito gledajući, regionalni dijalog i pomirenje odgovaraju interesima EU u regionu i treba ih aktivno podržavati.\n*** Pitanje je: kako unaprijediti naš evropski angažman? Da bi se osigurao napredak u BiH, važno je da EU na najefikasniji način koristi svoje višestruke dragocjene instrumente. EU bi trebala bolje definisati i jasnije komunicirati uslove koji su potrebni za evropsku integraciju i načine na koje ih treba implementirati. Ovo je posebno važno u BiH u kojoj se stalno vode rasprave oko nadležnosti između države i entiteta. Osim toga, od suštinskog je značaja za kredibilitet EU i daljnji napredak ovoga regiona da se vidi kako je EU čvrsta i korektna u smislu postavljenih uslova.\nU kontekstu BiH, kao što sam spomenuo, važno je da EU također razmotri koja druga sredstva ima na raspolaganju za dalje vođenje reformi. EU bi jednostavno trebala da aktivnije koristi sredstva koja su joj na raspolaganju – i štap i mrkvu.\nRazvijanje proaktivnijeg pristupa bi trebalo biti lakše i jednostavnije i zbog uspostavljanja Službe za vanjske poslove Evropske unije, kao i zbog novog visokog predstavnika. Zapravo, visoka predstavnica Ashton je u svom inauguralnom govoru pred evropskim Parlamentom istakla potrebu za definisanjem nove strategije za Bosnu i Hercegovinu.\nUspostava Službe za vanjske poslove EU će vjerovatno utjecati i na prisustvo međunarodnih institucija u BiH u širem smislu. Evropska unija je jasno rekla da Bosna i Hercegovina neće moći napredovati na putu prema Evropskoj uniji sve dok ne bude donesena odluka o zatvaranju OHR-a. Iako je jasno da Bosna i Hercegovina mora preuzeti veću odgovornost u rješavanju vlastitih problema, zatvaranje OHR-a i dalje ostaje osjetljivo pitanje za političke lidere BiH i njene građane. Stoga Evropska unija ovo takođe treba uzeti u obzir kada bude odlučivala o svom budućem prisustvu i ulozi u Bosni i Hercegovini.\nEvropska integracija nije samo opcija za zemlje u regionu, nego je to i prirodna i jedina opcija. Ponovno oživljavanje i intenziviranje procesa integracija nije samo poželjno, nego je i hitno jer sada imamo šansu da nešto postignemo, a ta šansa nam neće biti na raspolaganju neograničeno dugo.\nNadam se da će današnja diskusija rezultirati idejama koje će pomoći Bosni i Hercegovini i Zapadnom Balkanu da na putu ka Evropskoj uniji krenu naprijed brzinom koja će biti daleko više zadovoljavajuća. Vjerujem da se to može postići.


Ponovo odložen glavni pretres i ponovo zbog gangrene zuba okrivljenog Dragoljuba Simonovića, a sudija Slavko Žugić novo ročište zakazao za 11. januar\nIako je to već juče moglo da se nasluti, ni danas nije održan glavni pretres u Palati pravde, za paljenje kuće novinaru portala Žig Info Milanu Jovanoviću. Naime, u utorak se nije pojavio Dragoljub Simonović, jedan od okrivljen, zbog gangrene zuba, te je sudija Slavko Žugić rekao da će tokom dana videti sa medicinskim stručnjacima da li je to dovoljno opravdanje za odsustvo.\n„Kontaktirao sam Stomatološki fakultet, i oni će se pismeno izjasniti da li je ovo opravdanje dovoljno“, rekao je Žugić danas u sudnici.\nOn je dodao da „će njihovi veštaci dati procenu da li lice u takvom stanju može da bude pristuno i da prati suđenje“.\nPored Simonovića, danas takođe nije bio prisutan Ivica Vuković, jedan od njegovih branilaca, koji je juče burno reagovao na odluku sudije da se današnje ročište održi, dok je Viktor Gostiljac, takođe Simonovićev pravni zastupnik, bio prisutan, te se izjasnio da je „odsustvo opravdano, bez obzira na manjak poverenja“.\n„Pričamo o čoveku koji je imao karcinom, nema polovinu organa, javio se sinoć da mu je pozlilo, i da je bio u Domu zdravlja“, rekao je Gostiljac, i dodao da je „odbrana suviše iskusna da bi se služila tim načinima“.\nMeđutim, sudija Žugić je odmah zakazao sledeći glavni pretres za 28. decembar, ali je advokat Gostiljac reagovao i istakao da „on tada ne može da dođe, jer nije u Beogradu“, stoga je predložio da se sledeće ročište održi tek 15. januara. Gostiljcu se pridružila i pravna zastupnica iz kancelarije Zore Dobričanin, koja je advokatkinja Vladimira Mihailovića, jer je ceo njihov pravni tim tog dana posvećen slučaju Jovanjica.\nNakon kraće rasprave, na veliku sreću odbrane, iz tehničke službe je stiglo obaveštenje 28. decembra nije moguće da se održi ročište, pa je sudija Žugić odredio 11. januar za sledeći termin.\n„Do tada ću da procenim kako ću da završim ovaj postupak“, rekao je Žugić na kraju.\nNažalost, suđenje za paljenje kuće ulazi u treću godinu, a proces se vodi protiv Dragoljuba Simonovića, bivšeg funkcionera Srpske napredne stranke i bivšeg predsednika opštine Grocka, okrivljenog za podstrekavanje, kao i protiv još Vladimira Mihailovića, Igora Novakovića i Aleksandra Marinkovića, koji je i dalje u bekstvu.


2. Vrlo optimalno ulaganje Vaših resursa\nPraksa od minimum 200 sati treba da se realizuje u toku 3 meseca po dinamici koju dogovore firma i polaznik.\n3. Mogućnost da momentalno angažujete one koji se pokažu kao dovoljno osposobljeni\nProgram koji su završili je pravljen po potrebama firmi, po dva puta već dokazanom modelu, što pokazuju rezultati prethodnih akademija - 18 od 22, 10 od 24. Ovaj put su polaznici ljudi sa manjim, ili bez predznanja, ali su predodređeni za IT. Naš program daje dovoljno širine da polaznici napreduju i kasnije, a ne da budu samo koderi.\n4. Radite sa onima koji su se izborili sa konkurencijom\nKandidati su vrlo posvećeni i neće svi dobiti prakse, već minimum 15 odabranih pa je to učinilo da se još više trude.\n5. Doprinesete da država uloži u 2018. godini 1,5 miliona evra u slične prekvalifikacije i osposobi na nacionalnom nivou još 900 ljudi za rad u IT-ju\nNe gajimo iluziju da oni mogu zameniti inženjere, a ni da će svi uspeti, ali svakako imaju predispozicije za to i oni koji su uspešni će donekle smanjiti nedostatak juniorskih kadrova.\nUprkos limitiranog roka, kandidati su veoma posvećeni, vrlo aktivni su bili na nastavi i kod kuće (redovno radili domaći i zajedno se okupljali van nastave da rade na projektima), tražili su da se ne smanji gradivo i ako smo mi želeli malo da im olakšamo, oni su insistirali da ostane ovako intenzivno. Pokazali su da ovo jeste ono čime žele da se bave, trude se da dobiju prakse i poslove i neki su čak i dali otkaz kako bi se maksimalno posvetili učenju programiranja tokom ovog kursa.\nPozivamo sve kompanije koje žele da se uključe u program obuke na radu, da budu slobodni da nam se jave


Volkswagen najavio ID 4 – Nacionalna Klasa\nPočetna Vesti Auto Noviteti Volkswagen najavio ID 4\nVolkswagen najavio ID 4\nVolkswagen je objavio sliku kamufliranog električnog SUV modela ID 4, koji će se proizvoditi u Kini zajedno sa hečbek modelom ID 3. Električni SUV krosover je dodatak sve većoj Volkswagenovoj ID porodici, koja će biti ponuđena i na tržištima Evrope i Amerike.\nObjavljena slika sugeriše da će ID 4 biti blizak modelu ID 3, osim što je nešto veći i sa SUV proporcijama i linijama. ID 4 je na nedavnom Sajmu automobila u Frankfurtu bio prikazan u staklenoj kutiji sa sličnom kamuflažom. Ovakva marketinška kampanja bila je osmišljena i za model ID 3.\nVolkswagen nije objavio mnogo detalja o ovom modelu u Frankfurtu, jer se tada fokusirao na promociju ID 3, čija proizvodnja počinje sledeće gopdine. Uprkos kamuflažnoj grafici, moglo bi se reći da je novi električni model preuzeo određene linije od koncepta ID Crozz, koji je prikazan pre više od dve godine\nAutomobil će se proizvoditi u Kini, Americi i Evropi, čime je potvrđen njegov globalni status kao jednog od ključnih električnih modela za Volkswagen.\nPrethodni tekstElektrični Renault City K-ZE stiže u Evropu\nSledeći tekstKia Futuron koncept


Hodžić: Poruka žrtvama nasilja jasna, važno je da na vreme prijave nasilje -Regionalna kuća u Zubinom Potoku na visini zadatka - Radio Kosovska Mitrovica\nHodžić: Poruka žrtvama nasilja jasna, važno je da na vreme prijave nasilje -Regionalna kuća u Zubinom Potoku na visini zadatka\n25. November 2021, 14:17 -> 18:00\nJavnom akcijom i deljenjem flajera, na kojima je ispisan broj Regionalne sigurne kuće, obeležen je Međunarodni dan borbe protiv nasilja nad ženama i započeta je kampanja “16 dana aktivizma”.\nU znak podrške ženama i žrtvama nasilja, ulaz u zgradu opštine Severna Mitrovica obojen je narandžastom bojom a predstavnici opštine su zajedno sa gradonačelnikom Milanom Radojevićem i njegovom zamenicom Adrijanom Hodžić učestvovali u akciji.\nGradonačelnik Radojević je tom prilikom kazao da će žrtve nasilja uvek naići na podršku opštine Severna Mitrovica, što je, kako on kaže, i u prethodnim godinama svojim zalaganjem opština to i potvrdila.\n„Kao gradonačelnik sam izuzetno ponosan što je Opština Severna Mitrovica jedna od retkih, koja današnji dan obeležava na ovaj način. Bitno je da pošaljemo poruku da mi kao opština pružamo punu podršku svim ženama, jer su to naše sestre, majke i nečije ćerke i moramo ih čuvati, jer time dajemo sigurnost ovom gradu“ rekao je Radojević.\nZamenica gradonačelnika Adrijana Hodžić kaže da je danas održan sastanak sa koordinacionim mehanizmima četiri opštine na severu Kosova, sa ciljem poboljšanja radnih uslova i pružanja usluga žrtvama nasilja.\n„Ženski aktivizam, kada je u pitanju rad naše lokalne samouprave ne traje samo 16 dana, već mi to činimo svakoga dana. Danas smo simbolično održali sastanak, sa koordinacionim mehanizmima četiri opštine sa severa Kosova. Cilj je da se napravi jedna analiza, svega onog što smo radili do sada, da se ispričaju svi izazovi sa kojima smo se susretali do sada i razradimo mogućnosti, kroz koje ćemo moći da postojeće mehanizme, koji stoje ženama na raspolaganju, dodatno nadogradimo. Svi se slažemo oko činjenice da nasilje postoji i da je nasilje u mnogo većem broju, od onoga koji je prijavljen i dogovorili smo se da 100 odsto stojimo na usluzi svim žrtvama nasilja, kako bismo nasilje zaustavili i eventualno sprečili“ rekla je Hodžić.\nOna dodaje da je poruka žrtvama nasilja veoma jasna i da je važno da na vreme prijave nasilje, jer je Regionalna kuća u Zubinom Potoku na visini zadatka.\n„Današnja poruka je jasna, mi smo spremni da budemo na visini zadatka i budemo uz sve žrtve nasilja, ali ovog trenutka apelujemo na žrtve nasilja da prijave nasilje i da istraju u toj borbi do kraja, zato što imaju institucije iza sebe. Regionalna sigurna kuća je napravljena, da se taj čitav proces i lanac procedura na kraju i završi. Imamo dobre primere u dosadašnjem radu, nekoliko žrtava je na svoj zahtev izašlo iz sigurne kuće, tako što su ekonomski nezavisne i nastavile su svoj život. Dakle postoje dobri primeri da je to moguće. Želimo da podignemo svest među građanima, da prijave nasilje i reaguju odmah, kada ga vide. Što se pre nasilje prijavi, brže i bezbolnije će se rešiti i tako ćemo doći do trajnog rešenja. U narednim danima mi ćemo biti prisutni i u opštini Zubin Potok, jer je regionalna kuća smeštena tamo. Svih 16 dana aktivizma, bićemo podrška apsolutno svim nevladinim organizacijama, koje imaju aktivnosti ovim povodom“ poručila je Hodžić.\nOna je građanima poručila da je u borbi protiv nasilja neophodno biti jedinstven i imati zajednički cilj, jer, kako kaže, svako kao pojedinac može da da svoj dopinos.\nPsihološkinja Dalija Medić kaže da se nasilje bilo koje vrste ne sme tolerisati i da će institucije pružiti svaku vrstu podrške ženama, koje su žrtve nasilja.\n„Ovo je bitan dan za žene ali i za celu zajednicu, ali i za muškarce. Moramo da podignemo svest kod žena da se nasilje ne sme trpeti i da se ne sme tolerisati, i da su institucije iza svake žene koja trpi bilo koju vrstu nasilja, fizičko ili bilo koje druge vrste. Ženama koje su žrtve nasilja bih poručila da pozovu broj telefona, da imaju podršku jer smo mi tu za njih. Današnja akcija se ogleda u podizanju svesti kod žena da je nasilje nešto što nije dobro i da nasilje ne treba tolerisati. Akciju smo obeležili i sastankom koordinacionog mehanizma četiri opštine na severu Kosova , gde smo razgovarali o ovom problemu i učestalosti ove problematike, kako bi bili što efikasniji i pružili najbolju moguću podršku potencijalnim žrtvama nasilja“ rekla je Medić.\nKampanja „16 dana aktivizma“ je počela danas i trajaće do 10 decembra – Međunarodnog dana ljudskih prava. Kampanja se obeležava na globalnom novu sa više od 1.700 organizacija u preko 100 država sveta.


U novoj Vladi Republike Srpske za čiji je izbor glasalo 46 od ukupno 83 poslanika, pored premijera Pere Bukejlovića, najviše je ministara iz SDS-a.\nOsam ministara je srpske nacionalnosti, petorica su Bošnjaci a trojica Hrvati. Ministri unutrašnjih poslova i odbrane, Darko Matijašević i Milovan Stanković te ministar za izbjegla i raseljena lica, Jasmin Samardžić kao i ministar trgovine i turizma, Boris Gašpar su zadržali svoje resore iz prethodne Vlade.\nU kabinetu Pere Bukejlovića su i dvije žene: ministar finansija, Svjetlana Cenić i ministar uprave i lokalne samouprave, Zdenka Abazagić.\nObraćajući se poslanicima novi premijer, Pero Bukejlović je najavio da će prioriteti nove Vlade, između ostalog, biti borba protiv kriminala i korupcije, poštovanje volje svih građana, približavanje evroatlanskim integracijama te potpuna saradnja sa Haškim tribunalom.\nInače, izbor Vlade Republike Srpske su podržali SDS, PDP, radikali i nekoliko poslanika partija centra dok su protiv bili poslanici SNSD-a, SDA, socijalisti, SDP te dijelom Stranka za BiH i DNS.\nPredsjednik Republike Srpske, Dragan Čavić je istakao da je nova Vlada po prvi put formirana bez pritiska međunarodne zajednice te da će jedan od prioriteta u njenom radu biti saradnja sa Haškim tribunalom koja će usloviti sva ostala politička pitanja a od toga će, kako je rekao, zavisiti i razvoj situacije u vezi statusa vojske i policije.\nPredsjednik Narodne Skupštine Dušan Stojičić je naglasio da je izbor nove entitetske Vlade dokaz političke, institucionalne i demokratske zrelosti Republike Srpske.\nMeđutim, lider SNSD-a, partije koja je glasala protiv izbora premijera i njegovog kabineta, Milorad Dodik je istakao da je izbor nove Vlade svojevrstan kompromis međunarodne zajednice i SDS-a te da je to pobjeda visoko predstavnika Pedija Ešdauna i, kako je rekao, njegovog mešetarenja i koaliranja sa grupacijama koje su destruktivne za Republiku Srpsku i Bosnu i Herceovinu.\nŠef poslaničkog kluba SDA, Tarik Sadović je istakao da ova stranka ne podržava Vladu, Pere Bukejlovića, između ostalog, i zbog toga što bošnjački ministri u novoj Vladi nisu izabrani na prijedlog stranaka koje predstavljaju ovaj narod.


Kojić: Sud BiH da potvrdi optuđnicu za ubistvo više od 100 Srba u Konjicu\nDirektor Republičkog centra za istraživanje rata, ratnih zločina i traženje nestalih lica Milorad Kojić očekuje da će Sud BiH potvrditi optužnicu Tužilaštva BiH u predmetu ratnih zločina počinjenih nad Srbima u Bradini i Konjicu 1992. godine.\n"Ovaj predmet obuhvata više od 100 ubistava, odnosno stradalih lica srpske nacionalnosti, četiri silovanja, te mučenja i torture u osnovnoj školi preko 50 logoraša. Predmetom su obuhvaćeni za sada visoko pozicionirani policijski i vojni Funkcioneri", rekao je Kojić Srni.\nKojić je rekao da, u skladu sa Strategijom procesuiranja ratnih zločina, ovaj predmet spada u najsloženije za koje je isključivo nadležno Tužilaštvo BiH.\nPrema njegovim riječima, Tužilaštvo BiH preuzelo i predmete koji su manje složeni i bili u kantonalnom Tužilaštvu u Mostaru, te ih objedinilo u ovaj jedan predmet da bi se izbjegle paralelne istrage i cijepanje predmeta.\nOn je napomenuo da je Republički centar tokom istrage sarađivao sa postupajućim tužiocem i njegovim istražiocem na ovom predmetu, koji obuhvata stradanje srpskog naroda na području Bradine i Konjica 1992. godine.\nKojić je pohvalio rad tužioca na ovom predmetu i njegovu želju i volju za saradnjom sa Republičkim centrom u prethodnom periodu, što je rezultiralo jutrošnjim hapšenjem 13 lica na području Konjica osumnjičenih da su počinili zločin nad Srbima na području ove opštine 1992. godine.\nOn je dodao da će Republički centar, u zavisnosti od zahtjeva tužioca, biti na usluzi kao što je to bilo u prethodnom periodu, te da će kontrolisano do kraja pratiti ovaj predmet pred Tužilaštvom i Sudom BiH.\nPripadnici Agencije za istrage i zaštitu BiH /Sipa/ uhapsili su jutros na području Konjica 13 osoba zbog ratnih zločina nad Srbima počinjenih na širem području ove opštine, među kojima za zločin u Bradini, potvrdio je Srni portparol Tužilaštva BiH Boris Grubešić.\nIz Sipe je saopšteno da su uhapšeni osumnjičeni da su počinili krivično djelo zločin protiv čovječnosti na području opštine Konjic tokom 1992. godine.


Posao je dodeljen konzorcijumu koji predvodi novosadska firma "Graditelj NS" i izgradnja će biti plaćena skoro 410 miliona dinara.\nPored "Graditelja NS", u izgradnji će učestvovati i novosadske firme "KLM inženjering TM", "Elektrotim", Građevinski biro "Axis" i beogradska preduzeća "Deneza M inženjering" i "Graditelj – Beograd", a podizvođači su "Izohem" iz Sremske Kamenice i novosadske "Vega" i "Euromed group".\nOni su posao dobili jer su ponudili najnižu cenu, a drugi učesnici na tenderu bili su konzorcijumi oko preduzeća "Dijagonala" i "Gat", oba iz Novog Sada.\nU budžetu Novog Sada za ovu investiciju, uz sufinansiranje iz budžeta Vojvodine, obezbeđeno je 535 miliona dinara, tako da ovaj put neće biti problema oko finansiranja radova.\nNa izgradnju zgrade Hitne pomoći čeka se nekoliko godina, a prošlogodišnji tender za izbor izvođača radova na kraju je i poništen zbog manjka sredstava u budžetu.\nZgrada Hitne pomoći biće sagrađena na uglu Bulevara patrijarha Pavla (nekadašnji Somborski bulevar), Jastrebačke i Ulice Ilariona Ruvarca, na parceli od preko 3.000 kvadrata. Imaće tri sprata, ukupne površine 2.700 kvadrata i veliku garažu od 2.300 kvadrata.\nOvaj objekat će omogućiti da Zavod za hitnu medicinsku pomoć, celu deceniju nakon izdvajanja iz Doma zdravlja, konačno dobije svoj prostor.


Podrška ukidanju viza za Kosovo i u narednom mandatu EP\nKosovski pasoš i viza\nEvropski parlament (EP) još jednom je glasao u korist vizne liberalizacije za Kosovo. U današnjem glasaju 331 poslanik bio je "za", 126 "protiv", dok je 12 bilo "suzdržano".\nNa ovaj korak se odlučila izveštač za vize u EP Tanja Fajon kako bi obezbedila podršku za viznu liberalizaciju i u narednom mandatu Evropskog parlamenta.\nEP parlament je prošle godine, sa 420 glasa "Za", izglasao odluku o viznoj liberalizaciji za Kosovo, a današnje ponovljeno glasanje znači da je obezbeđena podrška i u narednom sazivu Parlamenta koji će biti formiran nakon izbora za EP.\nIzbori će biti održani između 23. i 26 maja. Upravo zbog ovih izbora nije bilo dovoljno raspoloženja među članicama EU da se odobri sloboda kretanja za kosovske građane.\nNakon evropskih izbora očekuje se da se na nivou zemalja članica EU odblokira pitanje viza. O viznoj liberalizaciji odlučuju zajedno EP i zemlje članice na nivou ministara unutrašnjih poslova.\nDa li Kosovo može da se pozdravi sa viznom liberalizacijom?\nFajon za RSE: Neprihvatljivo da se politizuje vizna liberalizacija Kosova\nEvropska komisija je prošlog leta preporučila ukidanje viza za Kosovo, sa obrazloženjem da je zemlja ispunila sve uslove iz Mape puta. Tanja Fajon je na sinoćnjoj debati u EP podvukla da zemlje članice EU i Savet EU nisu ispunili obećanje dato Kosovu.\n“Mi kao Evropa gubimo kredibilitet, a kosovski građani gube nadu”, upozorila je Fajon, istakavši kako je Kosovo ostalo crna rupa na Zapadnom Balkanu kada su u pitanju vize.\nKako je javio dopisnik Radija Slobodna Evropa (RSE) iz Brisela Rikard Jozviak, ne očekuje se nikakav dalji korak o ovom pitanju u Vijeću EU prije izbora za Evropski parlament. Nije vjerovatno da će u 2019. godini doći do vizne liberalizacije za Kosovo, javlja dopisnik RSE.


"O ULASKU U VLADU NE ODLUČUJEM JA" Dačić: Nikad ne bih preferirao opoziciju | Ekspres.net\n"O ULASKU U VLADU NE ODLUČUJEM JA" Dačić: Nikad ne bih preferirao opoziciju\nLider SPS Ivica Dačić izjavio je danas, posle konsultacija sa predsednikom Aleksandrom Vučićem o formiranju vlade, da nije bilo razgovora o imenima ministara ili resorima, a da je koalicija SPS-JS spremna za nastavak saradnje sa SNS, koja bi trebalo da se temelji na zajedničkim ciljevima.\nOn je poručio da je koalicija SPS-JS spremna za nastavak saradnje koja bi trebalo da se temelji na zajedničkim ciljevima.\nDodao je da će predsednik preduzeti dalje korake u imenovanju mandatara i formiranja vlade, kao i da je čuo od predsednika da namerava da se formira vlada do kraja avgusta.\nUpitan da li lično misli da je SPS bliži ulasku u vladu ili ne, Dačić je odgovorio: "Ne znam. Nema svrhe da mene pitate. Ja nikad ne bih preferirao opoziciju".\nKako je preneo novinarima, razgovarali su i o "razočarenjima" i u okviru SPS i SNS i ne samo SNS, već liste koju je predvodio predsednik.\n"Svako je iznosio svoju muku. Nisam se žalio ni na koga. Nismo mi razgovarali na tom nivou, već u načelu", dodao je Dačić.\nOn je naveo da je SPS državnotvorna stranka i da je nezamislivo da učestvuje u rušenju vlasti, već naprotiv, da su oni vlast uvek branili.\nKako je preneo, razgovor sa Vučićem bio je veoma opširan, o svim detaljima dosadašnje zajedničke politike, rezultatima koje su ostvarili i o izazovima pred Srbijom u narednom periodu, bilo u naredne dve godine bilo do 2025, što je postavljaeno kao parametar za dostizanje određenog nivoa plata i penzija, ali i ciljeva u vezi sa članstvom u EU.\n"Mi smo ponosni na sve rezultate koje smo ostvarili u koaliciji od 2012. godine. Srbija je ojačala svoju spoljno-političku poziciju, vratila temu KiM na dnevni red. I kada je reč o ekonomiji, danas možemo sa ponosom reći da u prvom kvartalu imamo najbolje pokazatelje kada reč o rastu BDP-a u celoj Evropi", rekao je Dačić.\nOn je naveo da se odnosi SPS i SNS je zasnivaju na projektima, već komplementarnosti ciljeva i poltici.\n"Imamo iste ciljeve - da Srbija bude jaka, stabilna, odgovori uspešno na sve izazove, od dijhaloga o KiM, ekonomije do članstva u EU. Siguran sam da imamo iste ciljeve, da želimo jaku, modernu i stabilnu Srbiju, koja će u sledeće dve godine moći da postavi čvrste osnove, ključne za budućnost Srbije", dodao je Dačić.\nKako je rekao, šta se bude uradilo u sledeće dve godine, biće dobar pokazatelj i "prolazno vreme" da li Srbije ide dobrim putem, navodeći da ne govori o dve godine zbog predsedničkih izbora 2022. godine, već zato što je, ako postoje ciljevi koji treba da se realizuju do 2025, važno šta će se dešavati u naredne dve godine.\nAleksandar Vučić ivica dacic vlada sps koalicija


Beograd optimističan uprkos Kacinovim porukama\n28. avgust/kolovoz, 2012.\nNakon poruke evropskog izvestioca za Srbiju Jelka Kacina da Beograd ove godine neće dobiti datum za početak pregovora sa EU srpski premijer Ivica Dačić nada se da neće biti novih uslova za Srbiju. Iz Beograda se šalju i prvi nagoveštaji da je veomа vаžno dа Srbijа učešćem nа regionаlnim forumimа аktivno brаni svoje nаcionаlne interese, а ne dа se sаmoisključuje.\nUprkos neoptimističnim porukama evropskih zvaničnika nova vlada u Beogradu očekuje dа uskoro bude određen dаtum početkа pregovorа sа Evropskom unijom jer je, kaže premijer Ivica Dačić, čvrsto opredeljenа dа nаstаvi unutrаšnje reforme.\n„Cilj Srbije je da do kraja ove ili u prvoj polovini sledeće godine dobije datum za početak pregovora sa Evropskom unijom, jer je to naš nacionalni i državni interes. Unutrašnje reforme su interes Srbije i to Srbija ne treba da radi po zahtevima EU nego je naše čvrsto opredeljenje da gradimo demokratsko društvo i da naše zakonodavstvo harmonizujemo sa zakonodavstvom EU“, rekao je Dačić.\nJelko Kacin prilikom susreta sa Suzanom Grubješić, Beograd, 28. avgust 2012.\nTo je Dačič izjavio nakon razgovora sа izvestiocem Evropskog pаrlаmentа zа Srbiju Jelkom Kаcinom koji je u Beograd stigao sa porukom da Srbija u ovoj godini neće dobiti datum za početak pregovora sa EU. Dačić objašnjava da Kacinovu poruku o datumu pregovora shvata kao njegovu procenu.\n"To je njegov stav, koji se pre svega zasniva na tome da li će Srbija imati dovoljno vremena da uradi sve što je potrebno za to. Mi ćemo se truditi da taj posao završimo", obećava Dačić.\nBeograd mora i nа delu dа ubrzа evropske integrаcije, poručila je potpredsednicа Vlаde Suzana Grubješić. Ona je u razgovoru sa Kacinom posebno istаklа dа je veomа vаžno dа Srbijа učešćem nа regionаlnim forumimа аktivno brаni svoje nаcionаlne interese, а ne dа se sаmoisključuje.\nSrbija bi kriterijume za dobijanje datuma pregovora, koji podrazumevaju nastavak reformi u određenim sektorima ali, i napredak u normalizaciji odnosa sa Prištinom, mogla da ispuni u prvoj polovini sledeće godine, kaže Aleksandra Joksimović, direktorka Centra za spoljnu politiku napominjući da ukoliko i tada takva odluka Brisela izostane da bi onda to bilo kašnjenje koje odstupa od očekivanog.\n“Srbiji je EU potrebna da bi se reforme nastavile u adekvatnom pravcu, jedna od ozbiljnih primedaba je bila i priča o reformi pravosuđa. Ni u tom sektoru nismo sagledali do kraja na koji način će aktuelna vlast izaći na kraj sa ovim problemom. Čini mi se da od početka septembra ukoliko želi da ostvari svoj cilj, a čini mi se da je ova vlada iskazala spremnost i želju da nastavi putem evropskih integracija, trebalo bi očekivati da osim deklarativne posvećenosti ovom cilju, učini nekoliko značajnih koraka koji bi ovaj put Srbiji otvorili“, smatra direktorka Centra za spoljnu politiku, Aleksandra Joksimović.\nOno što Srbiju koči za dobijanje datuma pregovora osim Kosova su izostanak napretka u reformama u nizu oblasti - od pravosuđa, preko borbe protiv korupcije i zaštite ljudskih prava, te sporne privatizacije. A upravo su sporne privatizacije, njih 24, na čijem preispitivanju insistira EU jedan od razloga posete evropskog izvestioca. Kacinova upozorenja povodom potrebe reformi i spornih privatizacija podudarna su sa politikom Vlade, odgovara premijer Dačić.\n„Sad ispada kao da mi nismo znali da su te privatizacije sporne. Pa, vi znate da ja to pričam već sedam, osam godina. Uostalom, jedna trećina privatizacija u Srbiji je poništena. Bez obzira da li postoji interes EU za to, a on postoji, mi smo se, kao što znate, i u mom ekspozeu opredelili za to da se te privatizacije preispitaju“, naveo je Dačić.\nUpravo dobijanje datuma pregovora i njihovo otpočinjanje dovodi do što dinamičnijeg donošenja i sprovođenja zakona, podseća Maja Bobić, generalna sekretarka Evropskog pokreta.\n“Kao što vidimo na primeru Hrvatske, koja je poslednja zemlja koja je završila pregovore sa EU, veoma su veliki efekti tih pregovora jer je proces pristupanja dosta uslovljen, dosta konkretizovan u smislu da postoje veoma jasna merila za otvaranje i zatvaranje pojedinačnih poglavlja, a to znači da su svi oni koji rade na reformama, pre svega državna uprava, podstaknuti da što pre donose što kvalitetnije zakone, da ih sprovode, da se sprovode strategije i akcioni planovi u svim ključnim oblastima o kojima se pregovara, od vladavine prava, borbe protiv korpucije, organizovanog kriminala do životne sredine, konkurentnosti, antimonopolskih politika”, kaže Bobić.\nPodsetimo, Evropska komisija proceniće napredak Beograda krajem septembra ili početkom oktobra.\nPogledajte komentare (13)\nSrbija zasad bez datuma pregovora sa EU


O neradnoj nedjelji prije ljetnje sezone - Radio Tivat\nKako navode iz UPCG tokom sastanka razgovarali su o perspektivama i mogućnostima dalje saradnje u cilju poboljšanja poslovnog ambijenta za preduzetnike i kompanije koje posluju u sektoru trgovine.\nFokus sastanka, kako dodaju, bio je član 35a Zakona o unutrašnjoj trgovini koji predviđa neradnu nedjelju u sektoru trgovine, kao i potreba da se u što skorijem roku to rješenje upodobi realnim potrebama privrede i ekonomskih aktivnosti, naročito u toku trajanja turističke sezone.\nU saopštenju se navodi da su predstavnici UPCG predstavili svoje aktivnosti koje su u vezi sa ovom temom sprovodili od početka, odnosno od 2019. godine kada je došlo do uvođenja neradne nedjelje, podnošenje Inicijative za ispitivanje ustavnosti predmetne odredbe Zakona o unutrašnjoj trgovini i veći broj inicijativa donosiocima odluka da se jedno ovakvo rješenje treba i mora modifikovati tako da bude u interesu poslodavaca i zaposlenih, a u krajnjem i države.\n“Takođe, predstavnici UPCG saopštili su svoja očekivanja da će se nastaviti razmatranje ovog pitanja kroz mehanizme tripartitnog socijalnog dijaloga među predstavnicima poslodavaca, zaposlenih i Vlade, budući da se na taj način najlakše može doći do rješenja koje je prihvatljivo za sve”, navode iz UPCG.\nPredstavnici malih trgovina, kako su kazali, iznijeli su svoje stanovište da se u cilju regulisanja rada nedjeljom za sektor trgovine treba pozvati na uporedna rješenja iz zemalja Evropske unije, pri čemu su posebno apostrofirali model koji se održivim pokazao u Sloveniji, a koji podrazumijeva dozvolu da nedjeljom rade trgovački objekti manji od 100m2 površine pri čemu se nedjeljom u trgovinama angažuju lica koja nijesu u radnom odnosu sa tim privrednikom.\n“Zaključeno je da je neradna nedjelja institut koji je u Crnu Goru uveden nasuprot volji velikog dijela privrednika iz sektora trgovine te da isti u što skorijem roku mora biti revidiran i izmijenjen tako da odgovori na realne potrebe i poslodavaca i zaposlenih, a da hitnost djelovanja po ovom pitanju prije svega diktira dolazeća ljetnja turistička sezona”, saopšteno je iz UPCG.\nOdabrani učesnici projekta “Kultura preplitanja”


Putin osudio napad na Siriju, sazvao sednicu Saveta bezbednosti | Radio Kosovska Mitrovica\nPutin osudio napad na Siriju, sazvao sednicu Saveta bezbednosti\n14. April, 2018 15:12 |\nIstorija će sve staviti na svoje mesto, kao što je već pokazala da je Vašington odgovoran za masakre u Jugoslaviji, rekao je Vladimir Putin povodom napada SAD u Siriji. Savet bezbednosti Ujedinjenih nacija sastaće se u 17 časova po srednjeevropskom vremenu na zahtev Rusije.\nRuski predsednik Vladimir Putin snažno je osudio napad na Siriju, upozorivši da sadašnja eskalacija situacije oko Sirije ima razoran uticaj na celokupan sistem međunarodnih odnosa.\n“Istorija će sve staviti na odgovarajuće mesto, kao što je već pokazala da je Vašington odgovoran za masakre u Jugoslaviji”, rekao je Putin, prenosi RT.\nPutin je naveo da Rusija saziva hitan sastanak Saveta bezbednosti UN o agresivnim akcijama SAD i njihovih saveznika u Siriji. Sednica počinje u 17 časova po srednjeevropskom vremenu.\n“Rusija snažno osuđuje napad na Siriju, gde ruski vojnici pomažu legitimnoj vladi u ratu protiv terorizma”, istakao je ruski predsednik.\nPutin je zaključio da “SAD svojim akcijama sve više pogoršavaju humanitarnu katastrofu u Siriji, donose patnje civilima i zapravo povlađuju teroristima, koji sedam godina kinje sirijski narod i izazivaju novi izbeglički talas iz te zemlje i regiona kao celine”.\nZaharova: Negativan uticaj napada na mirovne pregovore\nNajnoviji vazdušni napadi na Siriju, koje predvode SAD, negativno će uticati na mirovne pregovore, ocenila je portparolka ruskog Ministarstva spoljnih poslova Marija Zaharova.\n“Ova akcija daje snažan znak ekstremistima i militantima da rade ispravne stvari”, rekla je Zaharova, prenosi Rojters pozivajući se na novinsku agenciju RIA.\nZaharova je prethodno navela na svom nalogu na Fejsbuku da su SAD i njihovi saveznici izveli vojni udar na Siriju tačno u trenutku kada je ta zemlja dobila šansu za mirnu budućnost.\n“Oni koji stoje iza napada polažu pravo na moralno vođstvo u svetu i deklarišu se kao jedinstveni i ekskluzivni. Potrebna je sasvim posebna jedinstvenost da se napadne sirijska prestonica u trenutku kada je Sirija dobila najzad šansu za mir”, navela je portparolka ruskog Ministarstva spoljnih poslova, prenosi Tas.\nNavodi da američki i drugi zapadni mediji treba da budu svesni svoje odgovornosti za ono što se dogodilo.\n“Bela kuća kaže da se njena uverenost u hemijski napad Damaska zasniva na medijima, izveštajima o simptomima, snimcima i fotografijama kao i na kredibilnim informacijama. Nakon tog saopštenja, američki i drugi zapadni mediji treba da budu svesni svoje odgovornosti za ono što se dogodilo”, navela je Zaharova.\nTokom noći, kao reakcija na navodni hemijski napad u Dumi – SAD, Britanija i Francuska su napale ciljeve u Siriji.\nFrancuski ministar spoljnih poslova Žan Iv le Drijan je rekao da je Rusija, saveznik sirijskog predsednika Bšara el Asada, bila upozorena pre intervencije.\nMoskva je saopštila da nijedan od projektila koji su lansirani na Siriju nije ušao u zonu koju kontrolišu ruski PVO sistemi koji štite oblasti u Tartusu i Hmejmimu.


13 Avg 2019 - 20:39 Sport Link\nKako prenosi Sport Klub, španski motociklista Aleks Markes i naredne sezone voziće za Estrelja Galisija Mark VDS rejsing u Moto 2 šampionatu.\nIako je bilo priča da će mlađi brat Marka Markesa naredne sezone preću u 'kraljevsku klasu', Aleks je ipak odlučio da šestu godinu predstavlja tim Estrelja Galisija Mark VDS rejsing u Moto 2.\n"Srećan sam što ću i naredne sezone biti u istom timu. Zahvalan sam na poverenju koje mi ukazuju", kazao je Aleks.\n"Siguran sam da ću imati priliku da napredujem kao vozač i spremim se za konačni korak i prelazak u Moto GP".\nInače, da neće preći u Moto GP naredne sezone Aleks je nagovestio u razgovoru sa ekipom Sport Kluba u Brnu, kada je na pitanje da li bi radije da osvoji jednu titulu i ode bilo gde u Moto GP ili dve titule i odloži prelazak za 2020. rekao da bira dve titule.\nMarkes je lider Moto2 šampionata, a trijumfovao je u pet od poslednjih sedam trka.\nŽoan Zarko i KTM će se definitivno rastati na kraju sezone, a za austrijskog proizvođača ostaje pitanje ko će deliti garažu sa Polom Espargarom. Veteran Dani Pedrosa odbija mogućnost da se vrati u MotoGP šampionat.\nŽoan Zarko i KTM će završiti saradnju posle samo jedne godine. Francuski vozač koji je bio odličan prethodnih sezona na motoru Teh3 ekipe se uopšte nije najbolje snašao na motociklu austrijskog proizvođača i od njega su bolji i Pol Espargaro i Migel Oliveira koji vozi satelitski KTM za Teh3.\nSituacija je veoma netipična jer uglavnom ekipe u ovom delu sezone znaju ko će voziti u narednoj. KTM mora situaciju da reši što pre, a jedno od rešenja koje se nameću je angažman sa Danijem Pedrosom koji je test vozač KTM.\n"Ja testiram KTM i mislim da će mi to biti pozicija i u budućnosti. Mnogo sam opušteniji nego pre i ne moram da se nosim sa pritiskom trkanja. Koncetrišem se na treninge i ne geldam mnogo na trke, to je moj plan. Tim je na prvom mestu i cilj treba da bude kako unaprediti KTM motocikl i već imamo napredak", rekao je Pedrosa koji kaže i da razume Zarkovu odluku.\n"Ako dođete do trenutka u kom je Zarko, verovatno bih napustio ekipu. Mnogo ga poštujem, veliki je vozač ali u ovom momentu ne znam kako da reagujem", dodao je Pedrosa.\nInače u KTM su otvoreno rekli da žele da uz Pola Espargara naredne godine vozač fabričkog tima bude baš Pedrosa.\n"Želimo taj tandem, ali je Dani jasno rekao da ne želi da se takmiči. Međutim, pitaćemo ga ponovo. Odluka je na njemu, kakva god da je i poštovaćemo njegov odgovor", rekao je jedan od čelnika KTM Hubert Trunkenpolc.\nInače iz KTM su rekli da su odmah posle Velike nagrade Austrije počeli da traže rešenje za sledeću sezonu dok je Žoan Zarko poručio da i dalje želi da vozi u MotoGP šampionatu.


[VIDEO] Kancelarija za KiM o napadu na mladiće obavestila Brisel, SL i Radojević zatražili hitnu reakciju GracanicaOnline.Info\n[VIDEO] Kancelarija za KiM o napadu na mladiće obavestila Brisel, SL i Radojević zatražili hitnu reakciju\n10. aprila 2021. 3 min read\nSrpska lista zatražila je hitnu reakciju nadležnih povodom današnjeg napada na srpske mladiće u Severnoj Mitrovici.\nSrpska lista zatražila je hitnu reakciju nadležnih povodom današnjeg napada na srpske mladiće u Severnoj Mitrovici. Gradonačelnik ove lokalne samouprave Milan Radojević pozvao je građane na uzdržanost. Kancelarija za KiM o napadu obavestila Brisel.\nIz Srpske liste su saopštili da je napad na dvojicu mladića srpske nacionalnosti izazvao veliko uznemirenje među Srbima u Severnoj Mitrovici.\n„Podmukao napad, bez ikakvog povoda, predstavlja posledicu kontinuiranog pritiska i neodgovornih izjava koje dolaze od strane predstavnika Albanaca iz Prištine, a uperene su protiv srpskog naroda na severu Kosova i Metohije“, navodi se u saopštnju Srpke liste.\nSrpska lista najoštrije je osudila današnji napad i zahteva od nadležnih hitnu reakciju.\n„Policija mora odgovornije da radi svoje posao, i svojim prisustvom preventivno deluje na potencijalne izgrednike i napadače. U trenutku ovog podmuklog napada na šetalištu je bio veliki broj dece i starijih osoba, što dodatno govori u prilog činjenici da je namera bila da se izazove haos, a među građane strah“, dodaje se u saopštenju.\nGradonačelnik opštine Severna Mitrovica Milan pozvao je građane na uzdržanost, a predstavnike policije i međunarodnih bezbedonsnih institucija da „pojačaju budnost i preventivno deluju“.\n„Još jednom pozivamo predstavnike međunarodne zajednice da jasno osude ovaj napad na Srbe i pošalju jasnu poruku da osuđuju ovakve incidente, čime će pokazati da imaju nultu toleranciju na nasilje i na napade na Srbe ma gde živeli i bez obzira na nacionalnost napadača ili društveni položaj žrtve“, neveo je Radojević i podsetio da je ovo je drugi međuetnički napad na Srbe u Severnoj Mitrovici u poslednjem periodu.\nKancelarija za KiM: O napadu smo obavestili Brisel\nDirektor Kancelarije za KiM Petar Petković saopštio je da je napad na mladiće koji su mirno sedeli „i nisu davali nikakav povod za takav čin, bez sumnje etnički motivisan i posledica antisrpske retorike kojoj svedočimo poslednjih nedelja“.\n„Kroz razgovor sa povređenim mladićima saznao sam da povrede koje su im nanete, srećom nisu opasne po život i da im je pružena neophodna medicinska nega u Zdravstvenom centru u Kosovskoj Mitrovici. O ovom aktu nasilja danas smo obavestili i Brisel i zahtevamo hitnu reakciju međunarodnih predstavnika, ali i snažan pritisak na vlasti u Prištini da se počinioci ovog zlodela što pre otkriju i adekvatno sankcionišu“, navodi se u saopštenju.\nPetković je istakao da „nema sumnje da je ovom brutalnom napadu kumovalo pojačano antisrpsko raspoloženje i ekstremistička retorika koja u danima za nama dolazi od političkih predstavnika iz Prištine“.\n„Takve poruke po pravilu se preliju na život običnih građana na Kosovu i Metohiji i neretko budu okidač za ovakve međuetničke napade. Dogodilo se ono na šta nažalost mesecima upozoravamo – da kada nema dijaloga i razgovora, ima incidenta na terenu. Srbi na Kosovu i Metohiji ne smeju i neće biti mete ni žrtve bilo čijeg terora niti političkih aspiracija poput najave izgradnje vojne baze tik uz sever Kosovske Mitrovice. Pozivam i molim sve Srbe na prostoru Kosova i Metohije da ostanu mirni i ne podležu provokacijama, a njihova država na čelu sa predsednikom Aleksandrom Vučičem će učiniti sve da ih zaštiti“, ističe se u saopštenju.\nTags: zatražila je hitnu reakciju nadležnih Napad na srpske mladiće Severna Mitrovica Srpska lista\nPrevious Entoni Blinken: Podrška SAD sveobuhvatnom sporazumu o normalizaciji odnosa sa Srbijom\nNext Ne prestaju reakcije na izveštaj „Evrope nostre“\n19. oktobra 2021., 10:30


► Putin: Zbog političkih borbi u SAD, više nas ne optužuju za mešanje u izbore\nPredsednik Rusije Vladimir Putin izjavio je danas da je zadovoljan što su političke bitke u Vašingtonu gurnule u drugi plan optužbe da se Moskva mešala u američke izbore.\n"Hvala Bogu, više nas niko ne optužuje za mešanje u američke izbore, sada optužuju Ukrajinu", rekao je Putin na ekonomskom forumu u Moskvi.\nPojedini republikanci koriste javna saslušanja u okviru procesa opoziva američkog predsednika Donalda Trampa u Kongresu da promovišu teoriju zavere koja za mešanje u predsedničke izbore u SAD 2016. godine okrivljuje Ukrajinu, a ne Rusiju.\nProces opoziva predsednika pokrenule su demokrate u Predstavničkom domu Kongresa, tvrdeći da je Tramp vršio pritisak na ukrajinskog predsednika Volodimira Zelenskog da istraži njegovog protivnika Džozefa Bajdena, dok je odlagao isporuku vojne pomoći Kijevu.\nAmerički predsednik Donald Tramp danas je prvi put pomenuo mogućnost odlaganja novembarskih predsedničkih izbora, navodeći rizike od prevara vezanih za glasanje putem pošte zbog epidemije...


Raspisana potjernica za Kneževićem: Sa IBM na račune povezanih firmi prenijeli 17 miliona?\nPredsjednik Atlas grupe Duško Knežević i četvoro njegovih saradnika terete da su sa računa IBM na račune povezanih kompanija u okviru Atlas grupe prenijeli 17 miliona eura, saznaje Pobjeda iz više izvora.\nNovac je, prema informacijama lista, sa banke prebacivan na račun kompanije Global karbon kojoj je izvršna direktorica bila Biljana Bašović, a potom na račune firmi čiji su direktori ili ovlašćeni zastupnici bili Đorđe Đurić, Marko Nikolić i Brankica Bašović u periodu od 2008. do 2010.\nGlobal karbon je firma koju je osnovala Kneževićeva Invest banka Montenegro i ta je kompanija i sada aktivna. Marko Nikolić je 2008. radio u Atlas investu, potom je bio CFO (chief financial officer) u Atlas grupi, pa tri godine zamjenik izvršnog direktora Atlas banke i od septembra 2017. glavni izvršni direktor te banke.\nĐorđe Đurić je u periodu koji istražuje Specijalno tužilaštvo bio direktor Atlasmont fonda sve do naimenovanja za glavnog izvršnog direktora Atlas banke krajem 2013.\nCentralna banka je uvela privremene mjere u IBM i Atlas banku u decembru prošle godine i naimenovala privremene upravnike Tanju Terić i Milana Remikovića. Međutim, 4. januara ove godine u IBM je uveden stečaj, a za stečajnog upravnika naimenovan je Milan S. Rakočević.\nTužilaštvo u dokaznoj građi, prema saznanjima Pobjede, ima iskaz jednog od osumnjičenih koji je objasnio kako su sporni poslovi bili obavljani.\nRaspisivanje potjernice uslijedilo je jer je policija po nalogu Tužilaštva utvrdila da se Knežević ne nalazi na adresama koje su prijavljene kao mjesto njegovog boravka.\nKnežević: Čim završim obaveze u inostranstvu, odgovoriću na svako pitanje SDT-a\nHapšenja Kneževićevih saradnika zbog sumnjive višemilionske transakcije Globbal karbona\nPiperović: Knežević mi je dostavio punomoćje, nije mi kazao gdje je, niti ću ga pitati\nTužilaštvo naredilo hapšenje Duška Kneževića, uhapšeni Đurđić, Bašović i Nikolić


Početna / MH istražuje: Kakvi su rezultati rada Predstavništava RS u svijetu – Dodik pod sankcijama, investicije ne postoje\n16. Decembra 2020. 21:42\nObrad Kesić, šef predstavništva Republike Srpske u SAD-u\nZa rad Predstavništava Republike Srpske u svijetu Vlada RS godišnje izdvaja skoro pet miliona maraka. Efekti rada tih predstavništava, što u političkom, što u ekonomskom smislu, gotovo da su ravni nuli!\nIako su ovogodišnja izdvajanja iz budžeta Srpske za (ne)rad Predstavništava RS u Srbiji, Rusiji, SAD, Njemačkoj, Izraelu, Belgiji, Grčkoj i Austriji “skresana” za 300.000 KM, pa sada umjesto uobičajenih 4,8 iznose 4,5 miliona KM, široj javnosti i dalje je potpuno nejasno za šta aktuelna vlast u Srpskoj, iz džepova poreskih obveznika, plaća ljude zaposlene u navedenim predstavništvima?\nNajilustrativniji primjer “uspjeha” na međunarodnom planu i “promocije” Republike Srpske u pozitivnom svjetlu, svakako je onaj sa Predstavništvom RS u Vašingtonu.\nNaime, otkako su tadašnja premijerka i ministar finansija RS, Željka Cvijanović i Zoran Tegeltija, u oktobru 2013. godine svečano otvorili Predstavništvo Srpske u Vašingtonu, a za njegovog šefa postavili Obrada Kesića, rezultati sedmogodišnjeg rada tog predstavništva, najblaže rečeno, bili su katastrofalni.\nPrilikom otvaranja Predstavništva RS u glavnom gradu najmoćnije države svijeta, Željka Cvijanović je, podsjećamo, između ostalog rekla da je uloga tog Predstavništva, osim trgovinske i ekonomske saradnje, “da se objasni šta je Republika Srpska i da se provode njeni interesi”.\nOvim putem nastojimo uspostaviti saradnju i promovisati Srpsku kao mjesto potencijalnih investicija”, optimistično je govorila tadašnja predsjednica Vlade RS.\nJoš svjetliji pogled ka budućnosti odnosa između Republike Srpske i SAD imao je “taze” postavljeni šef Predstavništva, Obrad Kesić, koji je ustvrdio da se u Vašingtonu “već uveliko govori o kancelariji Republike Srpske”, te da je, kako je rekao, “konačno došlo vrijeme da se negativna priča o proteklom ratu u BiH na štetu Srpske počne mijenjati”.\nI priča se zaista počela mijenjati, ali na štetu nekadašnjeg “svježeg daška na Balkanu”, kako je bivša američka državna skretarka Medlin Olbrajt svojevremeno zvala lidera SNSD-a Milorada Dodika, a koji je nakon samo nešto nešto više od tri godine rada Predstavništva Srpske u Vašingtonu dospio na američku “crnu listu” i zaradio sankcije.\nU međuvremenu, Kesić je nastavio da iz budžeta RS svake godine redovno prima blizu 600.000 KM za “promjenu priče” kod Amerikanaca, a povremeno je, “preko bare”, slao optimistične prognoze i uvjeravao ovdašnju javnost da će administracija Donalda Trampa, čim “riješi stvari sa dubokom državom”, tadašnjeg predsjednika RS skinuti sa nepravednog mjesta na crnoj listi.\nNova američka administracija najavila je potpuno novi pristup spoljnoj politici SAD, a kao jedan od glavnih temelja te politike navodi se prestanak miješanja SAD u čisto unutrašnja pitanja drugih suverenih država. Jasno je da je odlazeća administracija u Vašingtonu odluku o uvođenju sankcija predsjedniku RS donijela s ciljem uticanja na političke odnose u RS i BiH”, poručio je Kesić u januaru 2017.\nOn je tad dodao i da će Predstavništvo RS u Vašingtonu, kao i ovlašteni tim pravnih stručnjaka, “obavijestiti novu administraciju SAD o postupcima koje je preduzela odlazeća američka admistracija protiv predsjednika Srpske”.\nUmjesto najavljenog povlačenja sankcija Dodiku, lideru SNSD-a se na američkoj “crnoj listi”, i to usred Trampovog predsjedničkog mandata, prije dvije godine pridružio Nikola Špirić, visoki funkcioner Dodikove stranke i vječiti funkcioner u zajedničkim institucijama BiH. Međutim, to šefa Predstavništva RS nije pokolebalo da i dalje nastavi sa pričom kako je, eto, samo pitanje dana kada će političko rukovodstvo Srpske, na čelu sa Dodikom, dospjeti na “zelenu granu” u Vašingtonu.\nAko dođemo do drugog mandata predsjednika Trampa, priča o ukidanju sankcija predsjedniku Dodiku se ponovo otvara. Otvara se i sa samom inauguracijom. Vidjećemo kako će da reaguje ta duboka država”, rekao je Kesić samo par dana uoči održavanja ovogodišnjih izbora za predsjednika SAD.\nOsim što nije uspio da za sedam godina svog mandata u Vašingtonu “promijeni priču” Amerikanaca, Kesić se pokazao i kao loš prognozer, budući da je Tramp izgubio izbore od Džozefa Bajdena.\nPolitički analitičar Darko Trifunović za Moju Hercegovinu kaže da bi se u svakoj normalnoj državi rad njenih diplomatskih, privrednih, kulturnih ili bilo kakvih drugih predstavništava trebao vrednovati isključivo po rezultatima.\n“Valjda se u tim predstavništvima pišu nekakvi izvještaji o tome koliko su privukli investitora iz zemalja u kojima su otvorena, koliko su uspostavili diplomatskih kontakata, koliko su obezbijedili i dogovorili sastanaka najviših funkcionera Srpske sa uglednim političarima i privrednicima iz tih zemalja. Koliko je firmi iz zemalja u kojima RS ima svoja predstavništva pokrenulo nešto u Srpskoj, pa da se na osnovu takvih zasluga daju pare za rad nekog predstavništva? Pošto takvih izvještaja nema i nikad se nisu pojavili u javnosti, meni to sve više liči na pranje novca”, kaže Trifunović.\nOn, između ostalog, tvrdi da slučaj Predstavništva RS u Vašingtonu, koje za sedam godina svog postojanja nije uspjelo da u Srpsku dovede nijednog američkog investitora, a u vrijeme njegovog rada tadašnji predsjednik RS zaradio sankcije, nije izolovan. Trifunović kaže da skoro identične rezultate imaju i ostala predstavništva RS u svijetu.\n“Uzmimo, na primjer, Predstavništvo RS u Izraelu. Podsjećam vas da je prije nekoliko godina izbio veliki skandal oko rada tog predstavništva, jer je njegov tadašnji šef, pokojni Arie Livne, doslovno bio proglašen nepoželjnom osobom u Izraelu zbog brojnih sumnjivih poslova kojima se bavio. Livne se našao na crnoj listi te zemlje i svim izraelskim diplomatama bilo je strogo zabranjeno da s njim imaju bilo kakav kontakt! Dalje, kakve koristi je Republika Srpska imala od Predstavništva u Moskvi, osim što su joj dovukli sumnjive ruske tajkune i tobožnje investitore, koji su uništili svaku firmu koje su se dotakli. Najbolje da pitate šta o tome misle radnici Rafinerije Brod”, kaže Trifunović za naš portal.\nInače, prema zvaničnim podacima iz “Službenog glasnika RS”, iz budžeta Srpske ove godine za rad Predstavništva u Srbiji izdvojeno je 760.000 KM, Predstavništvo u Njemačkoj dobilo je 400.000, za rad Predstavništva u Rusiji predviđeno je 880.000 KM, dok je na račun Predstavništva u Belgiji doznačeno 610.000 KM.\nPredstavništvo RS u Izraelu dobilo je 285.000 KM, ono u Austriji 665.000, u Grčkoj 310.000, a za već čuveno Predstavništvo u Vašingtonu ove godine izdvojeno je 570.000 KM.\nS druge strane, prema strukturi stranih ulaganja, većina zemalja u kojima Republika Srpska ima svoja Predstavništva ne nalazi se na mapi značajnijih ulagača u njenu privredu, a one koje ulažu to rade simbolično.\nPrimjera radi, neto strana ulaganja u RS u 2018.godini iznosila su samo 65 miliona KM, od čega iz Rusije i Austrije oko 10 miliona, te Slovenije 9 miliona KM. S druge strane, strana ulaganja na nivou cijele BiH te godine iznosila su oko 670 miliona KM.\nNajveći ulagači dolazili su iz Švajcarske, Turske, Velike Britanije, Ujedinjenih Arapskih Emirata…\nSlični podaci bili su i prethodnih godina, a zbog izbijanja pandemije korona virusa strane investicije u BiH u ovoj godini doživjele su drastičan pad i na nivou cijele BiH iznose jedva 350 miliona KM.\nStručnjak za međunarodne odnose Srećko Đukić tvrdi da su očekivanja vlasti u Republici Srpskoj od otvaranja predstavništava u svijetu bila “pretjerana i neosnovana”. To se, kako kaže, posebno odnosi na Predstavništvo RS u Vašingtonu.\n“Da je iza tog poteza stajala objektivna i temeljna analiza, diplomatsko iskustvo uopšte, a posebno u SAD, mogli su se izbjeći teški promašaji i ponuditi neka druga realnija rješenja. Naša javnost mora da zna da najveće svjetske sile ništa ne rade slučajno, ništa ne rade bez upozorenja i sve što rade rade u skladu sa svojom dugoročnom politikom”, kaže Đukić za Moju Hercegovinu.\nOn dodaje da je bilo potpuno nerealno očekivati i to da će SAD pomoći bilo kakva ulaganja u privredu Srpske u vrijeme dok se njen prvi čovjek nalazi na crnoj listi američke administracije.\n“Iz istorije diplomatije odlično je poznato da se sankcije lakše uvode nego što se skidaju. Kada nekog međunarodna zajednica utjera u “mišolovku” sankcija, ona ga ne pušta dok se svi njeni zahtjevi ne ispune i ne implementira tražena politika. Što se tiče američkih investicija, kao i svuda, biznis gleda u sopstvenu državu, prati je. Investicije, i ekonomski odnosi uopšte, idu ruku pod ruku sa političkim odnosima, ali i sa vladavinom prava i drugim pretpostavkama. Trusno područje nije saveznik investicijama”, zaključuje Đukić.\nOznakeobrad kesić Predstavništava Republike Srpske u svijetu


Počelo 28. izdanje najstarije naučne konferencije konferencije iz oblasti elektrotehnike i računarstva u BiH\nObraćanjem prodekana Elektrotehničkog fakulteta Univerziteta u Sarajevu, prof. dr. Tarika Uzunovića, i zvanično je otvoreno 28. izdanje najstarije naučne konferencije u Bosni i Hercegovini iz oblasti elektrotehnike i računarstva, koja se organizira od 1973. godine i ima zavidnu tradiciju i na internacionalnom nivou. Tokom tri dana konferencije bit će predstavljeno oko 40 originalnih naučnih radova, a očekuje se više od 100 aktivnih učesnika iz cijelog svijeta, te veliki broj studenata. Konferencija će se održati pod pokroviteljstvom kompanije Telemach BH.\nThe post Počelo 28. izdanje najstarije naučne konferencije konferencije iz oblasti elektrotehnike i računarstva u BiH appeared first on Dnevni.ba.


Takođe, nakon prodaje akcija, akcionar je u obavezi da prijavi i plati porez na kapitalnu dobit koju je ostvario prodajom akcija. Kapitalnim dobitkom, odnosno gubitkom ne smatra se razlika nastala prenosom hartija od vrednosti, kada je obveznik koji je fizičko lice izvršio prenos hartija od vrednosti koje je pre prenosa imao u svom vlasništvu neprekidno najmanje deset godina.\nPrilikom prve prodaje besplatnih akcija, akcionari koji su akcije dobili kao građani su oslobođeni plaćanja troškova vezanih za trgovanje ukoliko nalog prodaje daju na šalteru Pošte ili preko Banke Poštanska štedionica (do 31. decembra 2022. godine), osim plaćanja obaveza prema Beogradskoj berzi i Centralnom registru hartija od vrednosti koje iznose 0,2 odsto vrednosti transakcije.\ninternet stranici NIS a.d. Novi Sad (www.nis.rs) i\nPoziv za sednicu Skupštine akcionara upućuje se objavljivanjem na internet stranici NIS a.d. Novi Sad (www.nis.rs) i to najkasnije 30 dana pre dana održavanja redovne sednice Skupštine akcionara i najkasnije 21 dan pre dana održavanja vanredne sednice Skupštine akcionara. Objava poziva mora trajati najmanje do dana održavanja sednice Skupštine akcionara.\nna internet stranici društva (www.nis.rs) i\nPoziv i materijali za XIV redovnu sednicu Skupštine akcionara\n(poziv je objavljen 30. maja 2022. godine)\nGodišnji i kvartalni izveštaji društva, finansijski izveštaji, konsolidovani finansijski izveštaji, kao i izveštaji nezavisnog revizora NIS-a su dostupni na internet stranici NIS-a (www.nis.rs). Navedeni izveštaji dostupni su i na internet stranici Beogradske berze (www.belex.rs), kao i u Službenom registru informacija Komisije za hartije od vrednosti.


Parižani uskladili politiku nagrađivanja sa stvarnim potrebama tenisa i vrhunskih igrača\nTeniska federacija Francuske saopštila je danas da su nagrade za ovogodišnji Rolan Garos povećane u odnosu na prošlu godinu i da će ukupan fond iznositi 43,6 miliona evra. Drugi grend slem u sezoni počinje 16. maja i trajaće do 5. juna, a titule brane Novak Đoković i Barbora Krejčikova.\nOrganizatori turnira istakli su da je povećan nagradni fond za milion evra u odnosu na izdanje iz 2019. godine kada se između takmičara delilo 42,7 miliona evra. Ova godina je uzeta za primer, budući da se u poslovnom svetu vodi kao poslednja "normalna" godina pre dolaska ere koronavirusa.\nPobednici u muškoj i ženskoj pojedinačnoj konkurenciji dobiće po 2,2 miliona evra, dok će finalisti napustiti Pariz sa 1,1 milion evra. Povećanje fonda od milion evra najviše će osetiti igrači koji svoja učešća završavaju u kvalifikacijama i početnim kolima turnira, što će svakako obradovati Novakovu organizaciju PTPA koja je fokus svog delovanja stvaila baš na poboljšanju materijalnog stanja igrača sa nižim rejtinzima.\nPoraženi u prvom, drugom i trećem krugu kvalifikacija naći će utehu u 14.000, 20.000 i 31.000 evra. Poređenja radi, poraženi su u istoj fazi turnira 2021. godine dobili 10.000, 16.000 i 25.600 evra.\n"Božja ruka" prodata za 8,5 miliona evra! Čuveni Maradonin dres je najskuplji u istoriji! (FOTO, VIDEO)\nTeški trenuci za italijansku legendu: Lekari se bore za život bivšem golmanu Juventusa\nBajern nudio duplo više, ali Ginter je dao reč: Transfer godine - Frajburg vratio dete kluba i šampiona sveta\nDa li je moguće? Beker će iz zatvora komentarisati Rolan Garos i ostale turnire?!\nOni koji prođu u prvo kolo glavnog žreba, uključujući i pobednike kvalifikacija, dobiće 62.000 evra. Ova revalorizacija ima za cilj da „podrži igrače koji su najviše patili tokom korone“.\nPobednici turnira u invalidskim kolicima zaradiće 56.000 evra naspram 53.000 u 2019. godini. Pobednici dublova dobiće 580.000 evra.\nNovak Đoković novčana nagrada na Roland garosu Roland Garos ATP


Hotel Apollonion Resort and Spa Lixouri Kefalonija\nHotel Apollonion Resort and Spa Kefalonia\nHotel Apollonion Resort and Spa je luksuzni hotel visoke kategorije, jedan od najluksuznijih hotela ovog mondenskog ostrva. Nalazi se na oko 300 metara od poznate, crvene, plaže Xi (Ksi), i na oko 7 kilometara od luke Lixouri, koja je povezana sa glavnim gradom Argostolijem redovnim taksi brodićima. Hotel je gradjen mediteranskim stilom, centralna zgrada je okružena nizom depadans bungalov zgrada, predvidjenih za smeštaj i animaciju gostiju. Za sezonu leto 2022 je planirano otvaranje novog krila hotela, gde su smeštene sve sobe tipa Asterias. Obavezan dress kod tokom boravka u lobiju i restoranu hotela.\nrecepcija, loby bar, dva restorana, bazen, dečiji bazen, bar pored bazena, igralište, baby sitting, bioskop na otvorenom, spa centar, fitnes, tenis, stoni tenis, bilijar, bežični internet, galerija, prodavnica nakita, servis za pranje veša, parking\nkupatilo, fen, badematil, papuče, klima-uredjaj, SAT-TV, telefon, sef, internet, mini-bar, balkon sa garniturom za sedenje\ntip smeštaja (max osoba) po SOBI po osobi 01.05-27.05\nminimum noćenja 3 7 7\nfamily deluxe soba (4) ✓


By budimiprijatelj on\t 23. Septembra 2019. Novosti, Projekti\nPravno savjetovanje o osnovnim ljudskim pravima kao što su pravo na državljanstvo, prebivalište, socijalna i zdravstvena zaštita, bile su samo neke od tema o kojima se govorilo na radionici koju su organizovali Udruženje građana Omladinska romska inicijativa „Budi mi prijatelj” i “Vaša prava Bosne i Hercegovine”.\nS obzirom na to da određen broj državljana Bosne i Hercegovine boravi u inostranstvu bez dozvole za boravka i da postoji mogućnost da će biti vraćeni po osnovu sporazuma o readmisiji, radionica koja je bila organizovana u Visokom bila je prilika za učesnike i učesnice da postave sva pitanja vezana za proceduru prilikom ostvarivanja različitih prava nakon eventualnog povrtaka u matičnu zmelju.\nReadmisija predstavlja prisilno, ili dobrovoljno vraćanje lica koja neosnovano borave na teritoriji određene države u zemlje njihovog porijekla. U većini slučajeva, riječ je o odbijenim tražiocima azila, ali postoje i drugi slučajevi poput onih kojima je istekla viza i slično.\nEdita Memišević-Avdibegović, pravnica iz organizacije “Vaša prava” BiH, apelovala je da je jako važno da svi koji se dobrovoljno vraćaju, ili koji se vraćaju po readmisiji, da prije povratka, od organa vlasti zemalja u kojoj su boravili, zatraže izdavanje rodnog lista na internacionalnom obrascu, za djecu koja su rođena u zemljama gdje su boravili.\nObaveza svakog povratnika čije se dijete rodilo u drugoj zemlji je da imaju internacionalni rodni list, jer bez tog dokumenta, neće moći izvršiti upis u matičnu knjigu rođenih u Bosni i Hercegovini, te će dijete vjerovatno ostati neupisano u matične knjige. Kao takvo će biti bez pravnog identiteta, a samim tim neće moći ostvariti ni jedno pravo, a prije svega biće otežan upis u školu.\nPravnici iz organizacije „Vaša prava“ BiH koji su vodili radionicu, poručili su svim građanima koji imaju poteškoće vezane za upis djece u matične knjige rođenih i državljana, prijavom prebivališta i pribavljanjem identifikacionih dokumenata da se za besplatnu pravnu pomoć mogu obratiti ovoj organizaciji, ili u lokalnim romskim nevladinim organizacijama.


Veliko interesovanje za poresku regulativu - Akta.ba\n08.03.2014. 10:59 / Izvor: SRNA\nPedesetak predstavnika iz javnog i privatnog sektora prisustvovalo je jučer u Prijedoru seminaru o primjeni Zakona o izmjenama i dopunama Zakona o porezu na dohodak i o Pravilniku o primjeni Zakona o porezu na dobit.\nRukovodilac prijedorske kancelarije Privredne komore Republike Srpske Dijana Komosar izjavila je da je ponovno uvođenje neoporezivog dijela ličnog dohotka od 200 KM, koje je Privredna komora u ime poslovne zajednice postigla u pregovorima sa Vladom Republike Srpske, olakšica i velika podrška za likvidnost privrede.\n"Efekti ove mjere su 21.606.000 KM u korist privrede, a u prerađivačkoj industriji, koja ima 46.000 zaposlenih 6,7 miliona KM", rekla je Komosarova novinarima u Prijedoru.\nOna je naglasila da je Privredna komora od Vlade u zahtjevima za ovu godinu tražila uvođenje registra parafiskalnih nameta.\n"Oni naizgled, nisu vidljivi, ali su ogromno opterećenje za privredu, jer lani je po tom osnovu privreda bila opterećena sa 190 miliona KM", dodala je Komosarova.\nOna je istakla da je veliki odziv učesnika današnjeg seminara pokazatelj da su obrađene teme od interesa i za javni i za privatni sektor.\nViši stručni saradnik za edukaciju poreskih obveznika Poreske uprave Republike Srpske Dragan Zorić rekao je da izmjena zakonske regulative znači umanjenje obaveza poslodavaca po osnovu poreza i doprinosa.\n"Fizička lica i dalje mogu ostvarivati pravo na umanjenje poreske osnovice po osnovu kamata na stambene kredite i po osnovu izdržavanih članova uže porodice", naveo je Zorić.\nKnjigovođa Branko Končar pozdravio je vraćanje neoporezivog dijela plate kao bitno smanjenje obaveza prema državi.\n"To je svakako stimulativna mjera i bilo bi dobro kada bi bilo u drugim oblastima povlastica na sličan način. To na godišnjem niovu nije zanemarljiv iznos. Bilo je i krajnje vrijeme da se ovakve stvari počnu dešavati“, ocijenio je Končar, dodajući da je potrebno i pojednostaviti trenutno komplikovanu proceduru.\nSeminar su organizovale prijedorska kancelarija Privredne komore Republike Srpske i Poreska uprava Republike Srpske.


Karate klub „Milanovac“ jedan od najuspešnijih na Kupu Srbije – GMinfo\nProteklog vikenda Smederevo je bilo centar srpskog karatea. U sportskom centru „Smederevo“ održan je Kup Srbije u karateu za poletarce, pionire i nade u organizaciji Karate federacije Srbije. Za finalno takmičenje kupa plasman je trebalo obezbediti preko kvalifikacija regionalnih kupova na kojima je učestvovalo preko 2000 takmičara, dok je na Kupu Srbije učestvovalo oko 1000 najboljih takmičara iz 120 klubova.\nKarate klub „Milanovac“ obezbedio je 17 nastupa u katama i borbama, a „Milanovčani“ su posle odličnih nastupa uspeli da osvoje 11 medalja i to čak pet zlatnih, tri srebrne i tri bronzane. Ovim rezultatom KK „Milanovac“ uvrstio se među pet najuspešnijih srpskih klubova na državnom kupu.\n– Ostvarili smo odličan rezultat i svoj klub postavili u sam vrh srpskog karatea. Recept za to je isključivo rad, posvećenost, entuzijazam i ljubav prema ovom sportu. Da bi se postigli ovakvi rezultati potrebna su velika odricanja i posvećenost i zato ovom prilikom čestitam svim našim takmičarima, jer svakodnevno ulažu velike napore da dostojno brane boje svog kluba – rekao je Đorđe Petrović, trener KK „Milanovac“.\nPetar Petrović je u kategoriji „poletaraca“, 2011. godište i mlađi, osvojivši zlatnu medalju, odbranio titulu osvajača Kupa Srbije u apsolutnoj kategoriji. Dvostruku titulu osvajača Kupa Srbije odbranio je i kata tim poletaraca u sastavu Ružica Petrović, Petar Petrović i Nemanja Milinković i posle pune tri godine i dalje su ostali nepobedivi kata tim na državnim takmičenjima. Zlatne medalje osvojili su i Andrija Tešić u kategoriji „pioniri 2009. godište“, E klasa, David Pavlović u kategoriji „muške nade 2007 godište“, D klasa i Mihailo Popović u kategoriji „muške nade 2006. godište“, D klasa.\nSrebrne medalje su osvojili Sunčica Milinković (poletarke 2011. godište i mlađe), E klasa, Nemanja Milinković (poletarci 2010. godište), apsolutna kategorija i Mihailo Simović (muške nade2007. godište), E klasa.\nBronze su osvojili Ružica Petrović (poletarke 2011. godište i mlađe) u apsolutnoj kategoriji, kao i u D klasi i Nemanja Milinković (poletarci 2010. godište) u D klasi.\nU katama je odličan nastup imala Jelisaveta Ponjavić izgubivši u četvrtfinalu od pobednice kategorije. Malo sportske sreće je falilo i borcima, Bogdanu Strugareviću i Mihailu Popoviću u pojedinačnim nastupima, kao i timu muških nada u sastavu David Pavlović, Mihailo Simović i Mihailo Popović, koji su i pored teškog žreba svi uspeli da stignu do četvrtfinala, ali su tu i zaustavljeni. Ovo je njihov tek drugi nastup u borbama na zvaničnim takmičenjima, a pokazali su da mogu da budu i te kako konkurentni i da se na njih računa u budućnosti. Iz opravdanih razloga , na takmičenju nije učestvovala Ana Zarić, koja je bila ozbiljan konkurent za medalju.


ZVANIČNIK STEJT DEPARTMENTA PALMER: Beogradu i Prištini treba dati prostora da sami ispregovaraju pošten dogovor! Pa, nije to blanko ček | Vesti | Kurir\nZVANIČNIK STEJT DEPARTMENTA PALMER: Beogradu i Prištini treba dati prostora da sami ispregovaraju pošten dogovor! Pa, nije to blanko ček\nObjavljeno: 12.09.2018. 13:39h\nBEOGRAD - Zamenik pomoćnika američkog državnog sekretara Metju Palmer izjavio je da Beogradu i Prištini treba dati prostora da sami ispregovaraju najbolji dogovor koji mogu, dogovor koji će biti pošten, trajan i za koji će lideri moći da pridobiju podršku svojih građana.\nU intervjuu za portal Juropian Vestern Balkans (European Western Balkans - EWB) Palmer je rekao da to nije blanko ček, podsetivši da SAD ne učestvuju u procesu pregovora već ohrabruju dve strane da postignu sporazum.\n"Kada budemo znali kakav je sporazum, jasno ćemo reći ako nas nešto zabrinjava kako bismo u saradnji sa dve strane otklonili svaku eventualnu rezervu. Ali, smatramo da je važno da proces vode lokalni lideri i da to bude njihov proces", rekao je Palmer u intervjuu koji je vođen tokom ovonedeljnog Strateškog foruma na Bledu.\nPovodom bojazni da bi dogovor o razmeni teritorija mogao destabilizovati pre svih BiH, Palmer je rekao da su SAD čvrst garant jedinstva i stabilnosti BiH.\n"Apsolutno, ne postoji ništa što dovodi u pitanje privrženost SAD suverenitetu i teritorijalnom integritetu BiH", dodao je.\nGovoreći o uticajima drugih zemalja, posebno Rusije, u regionu, Palmer je rekao da SAD i Rusija imaju veoma različite ambicije na Balkanu i da SAD podržavaju "integraciju regiona u EU i evroatlantske strukture, vladavinu zakona, evropske norme i harmoniju medju narodima" dok se "vizija strateških ciljeva Rusije na Zapadnom Balkanu zasniva na nepoverenju, neredu i protivljenju tim integracijama".\n"To je nesrećno za region", rekao je i dodao da su strateški interesi Rusije na Balkanu suštinski suprotni onome što Zapadni Balkan vidi kao svoje interese, kao i strateškim interesima SAD.\nKada je reč o EU, Palmer je rekao da interesi SAD i EU u regionu nisu identični već komplementarni. On je rekao da Evropa ne samo da podstiče članstvo Zapadnog Balkana u EU, već i oblikuje Zapadni Balkan kako bi se kvalifikovao za članstvo i kako bi te zemlje doprinele kao članovi zajednice.\n"Mislim da je važno što je EU jasno rekla da su za Kosovo vrata za bolju i tešnju saradnju s Evropom otvorena. Vizna liberalizacija će biti naredni logičan korak i voleli bismo da se EU s tim saglasi", dodao je.\nPalmer je rekao da je saradnja SAD sa Srbijom važna i ključna jer je Srbija najveća zemlja na Zapadnom Balkanu i da SAD i Srbija imaju zajednički cilj a to je napredak Srbije na putu ka EU, ali da je za njegovo postizanje neophodno pomirenje i puna normalizacija odnosa sa Kosovom.\nPrema njegovim rečima, definisanje toga je upravo u toku kroz pregovore pod okriljem EU i SAD podržavaju te pregovore i ulogu visoke predstavnice EU koja pomaže Beogradu i Prištini da se saglase o definiciji pune normalizacije odnosa i instrumenata za njeno sprovodjenje.\n"Od ključnog je značaja za Beograd da ostvari svoje ciljeve uz podršku SAD, uz podršku EU i uz vođstvo predsednika (Aleksandra) Vučića", dodao je on.\nUpitan da li se politika SAD prema Zapadnom Balkanu promenila od dolaska administracije predsednika Donalda Trampa, Palmer je rekao da u politici uvek ima kretanja ali izbalansirnog i da politika Vašingtona u regionu ostaje usredsredjena i privržena tome da pomogne zemljama Zapdnog Balkana da ostvare svoj cilj - evropske i evroatlantske inegracije.\n"To za sve zemlje Zapadnog Balkana podrazumeva članstvo u EU i za sve osim Srbije i članstvo u NATO", rekao je on, dodajući da SAD podstiču što je moguće bliže partnerstvo NATO i Srbije. "To ostaje ključni strateški cilj američke politike", rekao je Palmer.\n(Kurir.rs/Beta/Foto: Fonet/Zoran Mrđa)\nBEOGRAD KONAČNO DOBIJA GROBLJE KUĆNIH LJUBIMACA: Evo gde ...


NKEU: Napadima na organizacije civilnog društva i nezavisne medije poslanici vladajuće većine usporavaju evropski put Srbije - Dijalog.net\nNaslovna Civilno društvo NKEU: Napadima na organizacije civilnog društva i nezavisne medije poslanici vladajuće većine usporavaju evropski put Srbije\nNKEU: Napadima na organizacije civilnog društva i nezavisne medije poslanici vladajuće većine usporavaju evropski put Srbije\nBeograd, 12. jul 2019. – Povodom neprimerenih i neistinitih napada na organizacije civilnog društva i nezavisne medije od strane predstavnika vladajuće većine u Narodnoj skupštini reagovano je iz Nacionalnog konventa o Evropskoj uniji (NKEU).\nSaopštenje za javnost prenosimo u celosti.\nMeđusektorska grupa za slobodu izražavanja i medija i Radna grupa za Poglavlje 23 NKEU upozoravaju da neprimerenim i neistinitim napadima na organizacije civilnog društva i nezavisne medije u Narodnoj skupštini Srbije predstavnici vladajuće većine narušavaju već usporeni proces pristupanja Srbije Evropskoj uniji.\nNarodni poslanik Aleksandar Martinović, koji je šef poslaničke grupe Srpske napredne stranke (SNS), optužio je organizacije civilnog društva BIRODI, Transparentnost Srbije, CRTA-u i Fond za humanitarno pravo, kao i redakcije CINS-a, BIRN-a, Istinomera, TV N1, nedeljnika Vreme da svojim potkrepljenim istraživanjima i analizama „ruše bezbednosni sistem Republike Srbije”.\nNaglašavamo da je nedopustivo da predstavnici vladajuće većine u Skupštini Srbije, zloupotrebljavajući raspravu o Izveštaju Poverenika za informacije od javnog značaja i zaštitu podataka o ličnosti, iznova targetiraju nezavisne medije i organizacije civilnog društva.\nPravo na slobodu informisanja Ustavom je zagarantovano pravo svakog građanina Srbije, a dužnost je narodnih poslanika da ova prava štite i unađređuju, budući da predstavljaju građane. Većina napadnutih pojedinaca i organizacija članice su NKEU.\nNarodna skupština je partner Nacionalnom konventu u praćenju i oceni reformi koje sprovodi Vlada na putu evropskih integracija, što je potvrdila predsednica Skupštine, kao i predsednik Republike na poslednjoj Plenarnoj sednici konventa, zbog čega su ovakvi napadi nedopustivi.\nNespojivo je da se, u istom trenutku dok ministar spoljnih poslova u Londonu, potpisuje pristup globalnoj Koaliciji za slobodu medija, obavezujući se da će raditi na zaštiti medijskih sloboda, u Narodnoj skupštini Srbije osporavaju elementarna prava svakog građanina i dovodi se u pitanje transparentnost rada državnih organa i institucija.\nPoslanik Martinović i pojedine kolege iz poslaničke grupe koju vodi, svojim izlaganjima postupaju suprotno od deklarativnog zalaganja predstavnika Republike Srbije da sarađuju i uvažavaju stavove civilnog društva, slobodu izražavanja i slobodu medija.\nMeđusektorska grupa za slobodu izražavanja i medija i Radna grupa za Poglavlje 23 NKEU podsećaju na ustavnu obavezu da svaki građanin “ima pravo na pristup podacima koji su u posedu državnih organa i organizacija kojima su poverena javna ovlašćenja, u skladu sa zakonom” i pozivaju predstavnike građana u Narodnoj skupštini da se ponašaju u skladu sa Ustavom, važećim zakonima i principima vladavine prava.\nPrethodno Javna rasprava o Predlogu strategije razvoja javnih nabavki u Srbiji za period 2019-2023. godine\nSledeće Zajednički kandidat EU za za direktora MMF\nTop Tags lokalna samouprava Pravosuđe Društvo istraživanje evropske integracije Civilno društvo konkurs OCD Evropska unija Evropska komisija mediji Srbija i Evropska unija Vlada Republike Srbije mladi vladavina prava


Tanjug 28. aprila 2021. 16:31\nBEČ – Austrijski kancelar Sebastijan Kurc danas je ukazao na neodgovorno ponašanje dela stanovništva Austrije, ali i ponovio da je planirano da 19.maja budu olakšane aktuelne epidemiološke mere.\nKurc je na konferenciji za novinare ukazao da korake otvaranja prate masivne mere predostrožnosti, kao što su testovi za dobijanje pristupa ugostiteljskim, hotelskim i drugim objektima, te i takozvani „Zeleni pasoš“.\n„Od taksista sam, na primer, čuo da i noću imaju relativno dobar posao. Slike mase ljudi na obalama reka to potvrđuju“, kazao je on.\n„Zato moramo imati u vidu da se veći deo zaraza događa u privatnom okruženju, u okruženju koje je teško kontrolisati, a na šta, i pored svih pravila, nemamo uticaja“, konstatovao je austrijski kancelar.


Zašto se voli Crvena Zvezda :: SERBIAN SHOP\nKonkretan odgovor na pitanje zašto se voli Crvena Zvezda težak je za svakog istinskog navijača ovog kluba, ali se može svesti na nekoliko njih - zato što je najtrofejniji srpski klub, zato što se ljubav prema Zvezdi prenosi sa kolena na koleno i zato što je ona, sama po sebi, bezuslovna ljubav.\nFudbalski rekviziti neizostavan su deo svake utakmice i omiljeni su srpski proizvodi, jer pomažu svakom navijaču da izrazi ljubav prema svom omiljenom sportskom klubu. Kompletnu navijačku opremu nudi naša online prodavnica u odeljku koji je specijalizovan za one najvatrenije navijače, a to je - Crvena Zvezda shop.\nFudbalski klub Crvena Zvezda ima bogatu istoriju, još od osnivanja 1945. godine. Najveći uspeh postignut je 1991. godine, kada je čuvena Zlatna generacija igrača pokorila Evropu i svet. U finalu Kupa evropskih šampiona poražen je Olimpik iz Marseja, a samo nekoliko meseci kasnije, Crvena Zvezda je postala ponosni nosilac titule svetskog klupskog prvaka. Ovu bogatu istoriju od zaborava čuva sala za trofeje stadiona „Rajko Mitić“, a ona je ispisana i u knjigama, razglednicama, čak i dečijim bojankama, koje su idealni pokloni iz Srbije.\nNijedna Zvezdina utakmica ne može proći bez navijačkih pesama. Kada se pobeđuje, ali i kada se gubi, pesme Zvezdinih navijača, popularnih Delija, oličenje su ljubavi i strastvenih emocija prema voljenom klubu. Online prodavnica i Crvena Zvezda shop u svojoj ponudi imaju i majice sa odštampanim tekstovima omiljenih pesama. Ova velika sportska porodica, čiji je dom stadion Marakana, uživa veliku popularnost, a broj njenih članova raste iz dana u dan. Zvezdinih navijača ima po čitavom svetu, pa su navijački rekviziti njihovi omiljeni pokloni iz Srbije.\nU sezoni 2018/19 crveno-beli su se plasirali u grupnu fazu Lige šampiona, gde su pobedili ekipu Liverpula, koja je bila pobednik ovog takmičenja. Na kraju te sezone, osvojena je titula šampiona, a ubrzo potom je Pravna komisija Fudbalskog Saveza Srbije Crvenoj Zvezdi priznala titulu prvaka Srbije iz 1946. godine, čime je stigla do 30. po redu šampionske titule.\nIz tog razloga, od ove sezone iznad grba šampiona Srbije umesto dve, sada su tri zvezdice. Pojedini navijači odlučili su u međuvremenu da, zbog promene na grbu, njegove treće zvezdice, obnove majice i druge rekvizite i takvi pokloni iz Srbije upućeni su na njihove adrese ili pak na adrese njihovih prijatelja, kojima su, kao poklon namenjeni ovi srpski proizvodi.\nAvanti, Stela rosa!\nLepa vest koja je obradovala sve navijače je ta da se Crvena Zvezda i ove sezone plasirala u Ligu šampiona i tako uspela da se drugu godinu zaredom izbori za takmičenje elitnih evropskih klubova.\nPored fudbalskog, koji je najpopularniji, sportsko društvo Crvena Zvezda čine i košarkaški, odbojkaški, rukometni, atletski, vaterpolo, teniski, veslački, streljački, rvački i još mnogi klubovi, koji su najbolji srpski proizvodi.\nKošarkaški klub Crvena Zvezda Telekom do sada je 20. puta bio prvak države. Istorija ovog kluba obiluje događajima koji su važni za čitavo društvo, a ne samo za košarku kao igru. Ono što je jedinstveno za KK Crvena Zvezda je to da im je publika uvek verna. Kao njihov šesti igrač, bodrila ih je i u najtežim godinama. U znak zahvalnosti, online prodavnica i Crvena Zvezda shop nude mnogobrojne rekvizite poput majica, dresova, trenerki, čak i koševa za decu, ne bi li ih podstakli da odmalena bodre svoj voljeni klub.\nCrvena Zvezda i Partizan su poznati srpski proizvodi, a upravo su njihovo rivalstvo i čuveni “večiti derbi” sačuvali svu draž takmičenja i popularnost srpskog fudbala. Ovo rivalstvo smatra se jednim od najvećih na svetu, a s obzirom da se na derbi ne može otići bez rekvizita, tu je Crvena Zvezda shop i online prodavnica koja nudi pregršt interesantnih proizvoda, koji su, prema utiscima stranaca, najbolji pokloni iz Srbije.


SKANDAL: Predstavnici Prištine u CEFTA gađali flašom i pogodili šefa srpske delegacije | WebTribune\nHome U FOKUSU SKANDAL: Predstavnici Prištine u CEFTA gađali flašom i pogodili šefa srpske delegacije\nČlanovi delegacije iz Prištine flašom su gađali šefa srpske delegacije Ivana Markovića na sastanku na nivou zamenika ministara u okviru sporazuma CEFTA u Valoni\nNakon toga, sastanak je prekinut.\nKako je Marković preneo Tanjugu u telefonskom razgovoru, sastanak na kojem je trebalo da se konstatuje šta je urađeno u prvoj polovini godine i da se pripreme prilozi za sledeću nedelju za sastanak u Poznanju, tekao je najnormalnije, dok delegacija iz Prištine nije uzela reč.\nŠef delegacije iz Prištine tom prilikom je počeo, prema rečima Markovića, da iznosi političke konstatacije, provocira, spominjući kako Srbija uvodi necarinske barijere prema “državi Kosovo” i na taj način nanosi štetu njihovom razvoju i njihovoj trgovini.\n“Nažalost, nakon tog izlaganja predsedavajući sastankom koji je u ovom slučaju bila Albanija, nije odreagovao adekvatno i ja sam kao šef naše delegacije morao da uzmem reč i da zamolim da takva vrsta provokacija se ne koristi na sastanku u okviru CEFTA”, kazao je Marković.\nDodao je da je kazao i da smatra da u okviru CEFTA postoji terminologija koja se koristi i da se izbegavaju političke provokacije.\nTakođe, konstatovao je u skladu sa državnom politikom da je Kosovo i Metohija sastavni deo Srbije.\nNa to su članovi delegacije iz Prištine, ispričao je Marković, nasrnuli na srpsku delegaciju, uz povike da je Kosovo republika i nezavisna država, kao i da se za to izborila “u svetom ratu 1999. godine”.\n“Našli su neku flašu koja je stajala na stolu i bacili je u mom pravcu. Pogodili su me, ali pre nego što je stigla do mene, flaša je proletela pored glave šefice delegacije Moldavije i pored jedne koleginice iz naše delegacije”, dodaje Marković.\nMarković je odmah od predsedavajućeg tražio da se tim članovima delegacije iz Prištine onemogući povratak u salu i da se udalje i iz hotela u kojem se održavao sastanak, što je i učinjeno.\n“Svi učesnici su izrazili zgražavanje time što se desilo, to je nezabeleženo da na sastanku dođe do fizičkog napada na članove delegacije”, rekao je Marković dodajući da je jedino predsedavajući, odnosno Albanija, pokušao to da relativizuje, ali da nijedna druga delegacija nije prihvatila njihovo tumačenje da te osobe nisu članovi delegacije iz Prištine.\n“Siguran sam da je ta flaša završila na licu ili glavi šefice delegacije iz Moldavije ili naše koleginice, da bi bilo povreda”, navodi Marković.\nPrema njegovim rečima, delegacija iz Prištine je napustila hotel i trenutno su na putu ka Prištini.\nKada su u pitanju neke druge sankcije delegaciji iz Prištine, u okviru CEFTA, kako kaže Marković nije moguće ništa više uraditi, sem što će srpska delegacija zahtevati da oni više nikada ne prisustvuju sastancima u okviru CEFTA.\n“To je nešto što može da se uradi u ovom trenutku”, kaže.\nSrpska delegacija se trenutno nalazi u Valoni, gde čekaju ambasadora Srbije u Albaniji, sa kojim će se vratiti u Tiranu i tamo sačekati avionski transport do Beograda.\nNakon današnjeg sastanka trebalo je da usledi sastanak zajedničkog Komiteta CEFTA na ministarskom nivou ali, kako kaže Marković, on neće biti održan.\n“Svi smo zgroženi time što se dogodilo, niko nije mogao ni da pretpostavi da će doći do napada, a kamoli da očekuje tako nešto”, kazao je Marković.\nVUČIĆ: Ne dirajte srpski narod, ima ko da ga zaštiti JER NAŠ VOJNI NAPREDAK …\nMilioner slupao ferari i završio u bolnici a onda je svoj život totalno preokrenuo EVO ŠTA JE SHVATIO – VIDEO\nUDARNA VEST – ŠOKANTAN ODGOVOR NA TRAMPOVE PRETNJE: Kim se sprema da ispali još jednu raketu …


SDP podržao Nikšićev prijedlog za smjenu ministara iz SDA, NSRzB-a i HSP-a - Klix.ba\nSDP podržao Nikšićev prijedlog za smjenu ministara iz SDA, NSRzB-a i HSP-a\n10.12.2012. u 18:52\nDanas je u Sarajevu održana 77. sjednica Predsjedništva Socijaldemokratske partije Bosne i Hercegovine. Predsjedništvo je, između ostalog, razgovaralo o aktuelnoj političkoj situaciji sa posebnim osvrtom na rekonstrukciju Federalne vlade, implementaciji izbornih rezultata u Srebrenici, kao i cjelokupnom situacijom oko usvajanja državnog i entitetskih budžeta.\nPredsjedništvo SDP-a je pozdravilo zvanični akt premijera Federacije BiH Nermina Nikšića koji je upućen predsjedniku FBiH Živku Budimiru sa prijedlogom za smjenu ministara iz SDA, NSRzB-a i HSP-a.\nNakon neodgovornog pokušaja blokiranja usvajanja budžeta Federacije BiH od strane smijenjenih ministara ovaj korak će konačno omogućiti deblokadu rada Federalne vlade, popunu koja bi odgovarala sastavu parlamentarne većine, te osigurati potrebni kvorum za donošenje odluka.\n"Predsjedništvo SDP-a očekuje od predsjednika FBiH da donese odluku o razrješenju ministara, jer neodgovorne opstrukcije moraju biti zamijenjene produktivnom politikom kojom će se poboljšati život građana. SDP oštro osuđuje javno manipulisanje pričom o Srebrenici od strane Stranke demokratske akcije, kao i njihovih pokušaja da ta stranka po svaku cijenu bude dio skupštinske većine u ovoj opštini. Podsjećamo javnost da je u protekle četiri godine upravo SDA bila ta koja je pravila skupštinske većine sa SDS-om i SNSD-om, a kada SDP samo pokuša da razgovara sa tim strankama onda iz paraobavještajnih kanala SDA krene salva monstruoznih optužbi i neistina. Hoće li SDP biti dio skupštinske većine u Srebrenici ili ne odlučit će SDP-ovi ljudi koji žive u tom gradu, a ne bilo ko iz Sarajeva, jer nećemo dozvoliti jeftino manipulisanje javnosti tzv.”ekskluzivno bošnjačkih” stranaka iz Sarajeva", navodi se u saopćenju SDP-a BiH.


Pregled karijere u oblasti prava\nPravne karijere Osnove\nVodič za posao u advokatskoj kancelariji i karijeru u karijeri\nTri četvrtine svih advokata radi u advokatskoj kancelariji. U najjednostavnijem obliku, advokatska kancelarija je poslovni subjekt u kojem se jedan ili više licenciranih advokata uključuju u praksu zakona. Brojevi, nazivi i uloge advokata advokata variraju na osnovu veličine i složenosti firme. U nastavku je prikazan broj različitih advokatskih uloga u advokatskoj kancelariji i kako se svaka uloga uklapa u hijerarhiju advokatske kancelarije.\nPored advokata, advokatske firme zapošljavaju ne-advokatske izvršne i kadrovske službe, kao što su paralegalci i sekretari kako bi podržali pravne i poslovne funkcije firme.\nOvaj Vodič za nealbrodne karijere u advokatskoj kancelariji objašnjava ulogu i karijernu lestvicu ne-advokatskog izvršnog i pomoćnog osoblja kod advokatske kuće.\nUpravni partner se nalazi na vrhu hijerarhije advokatske kancelarije. Visoki nivo ili osnivač advokata firme, upravljački partner upravlja svakodnevnim poslovanjem firme. Upravni partner često vodi izvršni odbor sastavljen od drugih starijih partnera i pomaže u uspostavljanju i vođenju strateške vizije firme . Upravni partner obično preuzima odgovornosti za upravljanje, pored održavanja redovne prakse.\nPartneri iz pravnih firmi, takođe zvani akcionari, su advokati koji su zajednički vlasnici i operateri advokatske kancelarije. Tip i struktura partnerstva u pravnoj firmi variraju; Jedinstveni vlasnici preduzeća (firme sa samo jednim advokatom), opšta partnerstva, kompanije sa ograničenom odgovornošću (LLC), profesionalna udruženja i partnerstva sa ograničenom odgovornošću (LLP) su najčešći.\nVećina advokatskih kuća obuhvata dvostepenu partnersku strukturu: kapital i nepravičnost. Vlasnički partneri imaju vlasnički udeo u firmi i dele u dobiti advokatske firme. Neraspoređajni partneri generalno plaćaju fiksnu platu i mogu biti dodijeljeni određenim ograničenim glasačkim pravima u pitanjima advokatske firme. Partneri koji nijesu vlasništva često su, iako ne uvek, unapređeni u pun kapitalski status za jednu do tri godine.\nOd njih se često zahtijeva da daju kapitalni doprinos ili "buy-in" kako bi postali partner u kapitalu.\nSaradnici su advokati advokata koji imaju mogućnost da postanu partneri. Velike firme dele saradnike u mlade i više saradnike, u zavisnosti od nivoa zasluga i iskustva. Tipičan advokat advokata radi kao saradnik šest do devet godina pre nego što se povuče u partnerske rangove ("sklapanje partnera"). Kada, i ako, saradnik čini partnera uopšteno zavisi od kombinacije faktora uključujući pravni akumen saradnika, klijenta i koliko se on dobro uklapa u kulturu firme.\nOd advokata advokata nisu zaposleni u firmi, ali obično rade na osnovu nezavisnog ugovora . Advokati koji služe kao "advokati" obično su iskusni, viši advokati koji imaju sopstvenu knjigu biznisa i snažnu reputaciju u pravnoj zajednici. Neki zastupnici advokata su polu-penzionisani advokati koji su ranije bili partneri firme. Ostali advokati advokata su angažovani da povećaju klijentsku bazu firme ili bazu znanja. Većina advokatskih advokata rade na vanrednoj osnovi za firmu, upravljaju vlastitim slučajevima i nadziru saradnike i osoblje.\nLjetni saradnici, takođe zvani ljetni urednici ili pravni službenici , su studenti prava koji stiču advokatsku firmu tokom letnjih mjeseci.\nU malim firmama , stažiranje može biti neplaćeno. Velike firme , međutim, često imaju dobro uspostavljene letnje saradničke programe koji služe kao sredstvo za zapošljavanje mladih, nadarenih advokata. Ove pozicije su često veoma konkurentne i dobro plaćene. Na kraju leta, uspešan letnji saradnik dobit će stalnu ponudu zapošljavanja za posao za firmu nakon diplomiranja.\nNajbolja stvar u tome što sam paralegal\nPrednosti rada u velikoj advokatskoj kancelariji\nTop 10 razloga da postanete advokat\nUputstvo za sporove i karijere u sudskom polju\nPrednosti rada u maloj advokatskoj kancelariji\nVrhske pravne vještine\nZakon o parničnom postupku: Dio II\nAutor pomaže u pružanju strategija za motivaciju u pravnom svetu\nUzorka zahvaljujemo i pisma o priznanju šefu\nProslavljamo Noć veštica u kancelariji\nSezonske poslove u službi unutrašnjih prihoda\nKarijera kao agent za tajne službe\nDa li Resume treba cilj?\nPročitajte ličnu biografiju Lilly Ledbetter\nPridružite se Marinskom korpusu\nKvaliteti uspešnih menadžera prodaje\nVojni mornarički korpusnik - Specijaliteti za klasifikaciju\nKako započeti posao za obuku pasa\nKako odgovoriti zašto želite raditi ovdje za medicinske sestre\n6 Savjeta za korištenje aplikacija za traženje posla za angažovanje\nKako raditi kao umetnički kritičar


RTCG - Radio Televizija Crne Gore - Nacionalni javni servis :: Politika :: "Nije novost da Rusiji odgovara nestabilan region"\n08. 09. 2021. 12:21 >> 12:22 1\n"Nije novost da Rusiji odgovara nestabilan region"\nPortparolka Ministarstva spoljnih poslova Rusije Marija Zaharova kazala je da su za duboko žaljenje pokušaji određenih krugova u Crnoj Gori da iskoriste crkvene teme za podsticanje neprijateljstva i unutrašnje političke obračune. Poslanik DPS-a, Andrija Nikolić, odgovorio je da nije novost da Rusiji odgovara nestabilan region.\nNikolić je saopstio da je Zaharova potvrdila da su politike Moskve, Beograda i zvanične Podgorice na istoj frekvenciji, i da je SPC instrument za jačanje ruskog uticaja u Crnoj Gori.\n"Nije novost da Rusiji odgovara nestabilan region, jer samo tako u njemu zadržava ozbiljniju političku ulogu", naveo je Nikolić.\n"Politika vještačkog stvaranja haosa, razjedinjavanje građana iz bilo kog razloga već je neko vrijeme prepoznatljiv znak onih snaga koje ne žele da se pomire sa porazom na prošlogodišnjim izborima grupe crnogorskog predsjednika Mila Đukanovića, tražeći osvetu zarad sopstvenih sebičnih interesa", navodi se u saopštenju Zaharove na sajtu Ministarstva spoljnih poslova.\nMarija Zaharova Andrija Nikolić\nPodrška inicijativi Ure, Vlada CG sigurno pada\n20. 01. 2022. 38\nTri ministra da podnesu hitne i neopozive ostavke\n30. 12. 2021. 13\n"Neširenje NATO glavna tema razgovora sa SAD"\n26. 12. 2021. 0\nAko ne bude uslovljavanja možemo biti partneri\n16. 12. 2021. 25


VUČIĆ: Narode glasaj za SNS na izborima samo gledajte rezultate naše\nPredsednik Srbije i lider Srpske napredne stranke Aleksandar Vučić izjavio je da će SNS s listom kandidata za izbore za Skupštinu grada Beograda izaći kada se raspišu izbori ili dan – dva pre toga.\nVučić je novinarima u Beogradu rekao da će to biti “ubedljivo najstručnijim i najboljim timom” i da će Beograđane, kada za to dođe vreme, moliti da na izborima za Skupštinu grada glasaju odgovorno i prema rezultatima, a ne po simpatijama.\n“Ko će biti i kako će biti – ja svoj stav nisam promenio po tom pitanju. To ćete videti kada se izbori raspišu. Nekim drugima se žuri, onima koji su već pobedili. Priznajem da su pobedili, ali ću da čestitama tek nakon održanih izbora kada to bude u kutijama”, rekao je Vučić i dodao da je na ljudima da odluče šta žele u budućnosti.\n“Beograd u finansijskom smislu stoji bolje nego ikada, sa mogućnostima većim nego ikada”, rekao je Vučić i dodao da u gradu ima više od 1.100 gradilišta, ali da to nema veze sa izborima, već sa uređivanjem javnih finansija.


Šampionski pehar obišao Srbiju - Bizlife.rs\n11:07 Beograd, 02.08.2018.\nFudbaleri „Crvene zvezde“ obradovali su svoje navijače osvojivši u prethodnoj sezoni titulu prvaka Srbije, kao i plasmanom u nokaut fazu Lige Evrope na koju su prvotimci iz Ljutice Bogdana čekali više od 20 godina.\nNavijačko bodrenje nije izostajalo ni u jednoj fazi takmičenja, kao ni motivacija da se može više i bolje.\nUspešna sezona krunisana je osvajanjem titule u domaćem prvenstvu, a podizanje šampionskog trofeja u rukama Zvezdinih prvotimaca oduševljeno su ispratili mnogobrojni navijači „crveno-belih“.\nU prethodnih deset dana neki od njih su imali i priliku i da lično dožive radost aktuelnih šampiona tokom osvajanja titule, a reč je o zajedničkoj inicijativi „Svi smo jedan tim“ koju već drugu godinu zaredom realizuju kompanija NIS i FK „Crvena zvezda“.\nTako je Pehar Super lige Srbije, koji su prvotimci FK „Crvena zvezda“ osvojili u sezoni 2017/18, obradovao mnogobrojne navijače crveno-belih koji su imali mogućnost da se fotografišu sa najznačajnijim nacionalnim fudbalskim trofejom na NIS Petrol i GAZPROM benzinskim stanicama širom Srbije.\nZvezdaši iz Subotice, Zrenjanina, Niša, Kruševca i Jagodine iskoristili su nesvakidašnji momenat da na jednoj od benzinskih stanica NIS-a podignu Pehar Super lige Srbije koji im je doneo njihov omiljeni klub.\nNa taj način, zahvaljujući projektu „Svi smo jedan tim“, sipanje goriva ovoga puta nije bilo isto, a osmesi i radost vozača koji su sa oduševljenjem podizali Trofej ovekovečeni su na mnogobrojnim fotografijama.\nPutujući „Trofej tur“ karavan obišao je pet gradova tokom deset dana sa jednim ciljem – zahvaliti se svima onima koji su tokom cele sezone bodrili „crveno-bele“ sa porukom da i predstojeća sezona bude još uspešnija, a navijačka podrška još jača!\nA Zvezdu očekuju novi izazovi…. Zvezdina evropska priča se nastavlja, a pred aktuelnim šampionima je borba za plasman u grupnu fazu Lige šampiona, odbrana šampionske titule Super lige Srbije, kao i pokušaj da se Partizanu preotme titula u domaćem Kupu.\nBorba „na tri fronta“ biće lakša uz podršku njihovog nezamenljivog „ 12. igrača“ – navijača, koji su uvereni da će „Trofej tur“ karavan pod okriljem crveno-belih nastaviti svoje putovanje i naredne godine.\nniš crvena zvezda pehar